El manual del Smb4K

# El manual del Smb4K

Reinholdt, Alexander `<alexander.reinholdt AT kdemail.net>`

Traductor: Antoni Bella
revisió Smb4K 4.0.5 (26 de gener de 2026)

Dret de reproducció © 2005-2026 Alexander Reinholdt

Aquesta documentació està llicenciada d'acord amb les clàusules de la Llicència de Documentació Lliure de GNU.

El Smb4K és un explorador avançat del veïnatge de xarxa i utilitat de muntatge de les comparticions Samba.

Capítol 1. Introducció
Introducció

# Capítol 1. Introducció

El Smb4K és un explorador avançat del veïnatge de xarxa i utilitat de muntatge de les comparticions Samba. Proporciona moltes característiques útils que faciliten la vostra vida en un entorn de xarxa dominat per Windows®.

Aquest manual descriu el Smb4K 4.0.5 i posteriors. En alguns aspectes, també és correcte per a versions anteriors.

### Nota

El 2025 es van trobar diverses vulnerabilitats de seguretat al programa d'ajuda de muntatge KAuth (vegeu l'informe https://security.opensuse.org/2025/12/10/smb4k-major-issues-in-kauth-helper.html de l'equip de seguretat de SUSE) i es van corregir a la versió 4.0.5. Atès que s'ha restringit el conjunt de característiques de muntatges i desmuntatges, aquestes millores de seguretat tenen un impacte notable en tot el programa.

El Smb4K té les característiques següents:

- Escanejat per a grups de treball (actius), amfitrions i comparticions utilitzant la biblioteca del client de Samba, descobriment de serveis de DNS (DNS Service Discovery -DNS-SD-) i, de manera opcional, descobriment dinàmic de serveis web (Web Services Dynamic Discovery, WS-Discovery).

- Implementació dels sistemes de fitxers CIFS i SMB3 al Linux®, així com el sistema de fitxers SMBFS al BSD

- Muntatge i desmuntatge de les comparticions

- Accés als fitxers d'una compartició muntada emprant un gestor de fitxers o terminal

- Detecció automàtica de muntatges i desmuntatges externs

- Tornar a muntar comparticions emprades anteriorment en iniciar el programa

- Informació diversa sobre els elements de xarxa remots i les comparticions muntades

- Cerca a la xarxa

- Vista prèvia del contingut d'una compartició remota

- Connexió predeterminada

- Gestió especial de les comparticions personals

- La capacitat d'apuntar les comparticions com a adreces d'interès

- Giny de la safata del sistema

- Implementació d'opcions seleccionades de muntatge

- Implementació de les impressores compartides

- Implementació de diverses solucions d'emmagatzematge segures per a les credencials d'inici de sessió a través de QtKeychain

- Sincronització d'una compartició remota amb una còpia local i viceversa

- La capacitat per a definir configuracions personalitzades individuals per a servidors i comparticions

- Suport de maquinari mitjançant el marc de treball Solid d'integració de dispositius, les classes d'utilitat de KDBusAddons i el mòdul Qt™ Network

- Capacitats de l'activació per LAN (Wake-On-LAN)

- Un plasmoide per a la integració amb l'escriptori

- Perfils per a diferents configuracions del veïnatge de xarxa

Si teniu algun problema durant l'ús del Smb4K, si us plau, envieu una sol·licitud d'ajuda al nostre fòrum Help. En el cas de trobar un error, informeu-ne al nostre seguidor d'errors. Per a debats sobre temes relacionats amb el Smb4K hi ha el fòrum de Debat general i convidem a tots els usuaris a participar-hi.

Capítol 2. Usar el Smb4K
Usar el Smb4K

# Capítol 2. Usar el Smb4K

## Executar el Smb4K

Podeu iniciar el Smb4K des del llançador d'aplicacions o des del KRunner escrivint `smb4k`. El Smb4K ve amb un plasmoide per a una millor integració amb l'escriptori. Es pot afegir com un giny per a l'escriptori o el plafó.

Si el Smb4K troba un problema en iniciar o en executar-se, es notificarà a l'usuari. Per a la solució d'alguns problemes habituals, vegeu la secció Resolució de problemes.

La finestra principal
La finestra principal

## La finestra principal

En la primera posada en marxa, la finestra principal del Smb4K és similar a la que es mostra a continuació. L'explorador del veïnatge de xarxa (Veïnatge de xarxa) i la vista de les comparticions muntades (Comparticions muntades) estan disposats en pestanyes. A sobre es troben la barra de menús i la barra d'eines, i a sota hi ha la barra d'estat.

La barra d'eines conté algunes de les accions principals, com ara Configura el Smb4K i Surt. També carrega dinàmicament les accions del giny acoblat que actualment té el focus. Per a obtenir informació addicional, si us plau, mireu les seccions de debat sobre l'explorador del veïnatge de xarxa i la vista de les comparticions muntades, respectivament.

La barra d'estat proporciona informació sobre l'estat actual del Smb4K. Si l'aplicació està processant una sol·licitud d'usuari (p. ex., el muntatge d'una compartició), es mostrarà un missatge descriptiu en la secció més a l'esquerra i una barra de progrés amb un indicador d'ocupat. La icona de la part dreta indica si hi ha comparticions muntades.

Si els ginys acoblats estan disposats en pestanyes, l'usuari obté informació visual addicional. Cada vegada que es munta o desmunta una compartició, la pestanya Comparticions muntades es ressaltarà per uns quants segons.

La finestra principal és altament configurable. Podeu ocultar o mostrar tots els ginys amb pestanyes a través d'Arranjament → Acobla els ginys. També es poden arrossegar amb el ratolí i acoblar a diferents àrees de la finestra principal. Fins i tot podeu desacoblar-los de la finestra principal. La barra d'estat i la barra d'eines es poden ocultar o mostrar alternant les entrades de menú Arranjament → Mostra la barra d'estat i Arranjament → Mostra la barra d'eines, respectivament.

L'explorador del veïnatge de xarxa
L'explorador del veïnatge de xarxa

## L'explorador del veïnatge de xarxa

L'explorador del Veïnatge de xarxa conté tots els elements de la xarxa -és a dir, dominis o grups de treball, servidors i comparticions- que el Smb4K ha pogut trobar. S'organitzen en un arbre de la xarxa, i podeu navegar a través d'ell fent clic al control al costat del nom de l'element o executant l'element mateix.

En l'arbre de la xarxa, l'explorador mestre en cada grup de treball o domini ressaltarà la lletra en un color blau, si l'ha detectat (p. ex., quan s'utilitza DNS-SD, no es reconeix l'explorador mestre d'un domini de Windows®). Les comparticions muntades estaran marcades amb la icona de la carpeta respectiva i una lletra en cursiva.

Es permet la selecció d'elements de múltiples xarxes. Per tant, és possible, p. ex., muntar o previsualitzar diverses comparticions alhora.

### Navegar

El Smb4K escaneja automàticament a l'inici el veïnatge de xarxa a la recerca de grups de treball i dominis actius, i els presenta a l'explorador del veïnatge de xarxa. Per a això utilitza la biblioteca client de Samba, DNS Service Discovery (DNS-SD) i, de manera opcional, Web Services Dynamic Discovery (WS-Discovery). La forma en què el Smb4K explora el veïnatge de xarxa es pot ajustar a la pàgina de configuració Xarxa.

El Smb4K utilitza un mode d'escaneig tradicional, on inicialment només se cerquen els grups de treball i dominis, i els escanejos només es realitzaran quan sigui necessari — és a dir, quan executeu un element de xarxa. A causa de l'ús de DNS-SD, el més probable és que en el navegador del veïnatge de xarxa trobeu un domini anomenat LOCAL. Aquest és el domini DNS local predeterminat utilitzat per serveis com Avahi i no un domini real de Windows®. En obrir un element de domini o grup de treball, es mostraran els servidors que li pertanyen. Si voleu accedir a les comparticions d'un dels servidors, cal obrir el servidor desitjat.

### Nota

Si esteu utilitzant el descobriment de serveis DNS i el dimoni Zeroconf (Avahi) no s'està executant, el Smb4K mostrarà una notificació d'error. Vegeu la secció Resolució de problemes per als detalls.

També hi ha la possibilitat de despertar els servidors en suspensió abans d'escanejar el veïnatge de xarxa (activació per LAN «Wake-On-LAN»). Si aquesta característica està habilitada, el Smb4K envia un paquet màgic a cada servidor que s'ha de despertar i espera el temps definit fins que comença la cerca dels grups de treball i dominis. L'ajust de l'activació per LAN (Wake-On-LAN) pot activar-se en el diàleg de configuració. Els servidors que s'han de despertar s'han de definir al diàleg Configuració personalitzada editor.

### Cercar

Per a cercar al veïnatge de xarxa les comparticions que continguin un determinat element de cerca, executeu l'acció Cerca (Ctrl+F) (vegeu també la secció Les accions i el menú emergent a continuació). La barra d'eines de cerca s'obrirà a la part inferior de l'explorador del veïnatge de xarxa.

Introduïu el terme de cerca a la línia d'edició i premeu la tecla Retorn o feu clic al botó Cerca. El Smb4K començarà a cercar tot el veïnatge de xarxa. Quan es finalitzi la cerca, es ressaltaran totes les comparticions que coincideixin amb el terme de cerca (seleccionades). Si voleu fer alguna cosa amb totes les comparticions descobertes (p. ex., muntar o previsualitzar), podeu fer-ho ara. En cas contrari, podeu utilitzar els botons Amunt i Avall per a saltar als resultats de cerca individuals. El botó Neteja es pot utilitzar per a netejar la cerca. Per a tancar la barra d'eines de cerca, premeu el botó Tanca.

### Les accions i el menú emergent

Es poden definir diverses accions per a l'explorador del veïnatge de xarxa. Estan presents a la barra de menús sota Xarxa, a la barra d'eines i en el menú emergent. Es troben disponibles les accions següents:

Escaneja la xarxa|el grup de treball|l'ordinador (F5)

  Escaneja tot el veïnatge de xarxa, el grup de treball/domini o ordinador ressaltat per a les entrades noves. Aquesta acció no és visible de manera predeterminada i serà substituïda per l'acció Interromp si hi ha en funcionament un escaneig de la xarxa.

Interromp (Ctrl+A)

  Interromp qualsevol procés en execució de l'explorador del veïnatge de xarxa. Aquesta acció és invisible de manera predeterminada i només serà visible quan hi ha en funcionament un escaneig de la xarxa.

Cerca (Ctrl+F)

  Cerca al veïnatge de xarxa un terme especificat. Si activeu aquesta acció, s'obrirà la barra d'eines de cerca a on podreu introduir el terme de cerca i iniciar-la.

Afegeix una adreça d'interès (Ctrl+B)

  Afegeix una adreça d'interès a les comparticions remotes seleccionades. Aquesta acció s'inhabilitarà si no hi ha cap compartició seleccionada.

Afegeix una configuració personalitzada (Ctrl+C)

  Obre el diàleg Configuracions personalitzades a on podeu establir diversos paràmetres personalitzats per a cada servidor i compartició seleccionada. Si no s'ha seleccionat cap element ni cap grup de treball, aquesta acció estarà inhabilitada.

Obre el diàleg de muntatge (Ctrl+O)

  Obre el diàleg per a muntar les comparticions fent servir la seva adreça (URL o UNC). Aquesta característica pot ser necessària si el Smb4K no pot trobar el servidor des del qual voleu muntar un determinat recurs compartit.

Autenticació (Ctrl+T)

  Obre el diàleg de contrasenya a on es pot proporcionar el nom d'usuari i la contrasenya per a cada servidor i compartició seleccionada. Si no s'ha seleccionat cap element ni cap grup de treball, aquesta acció estarà inhabilitada.

Vista prèvia (Ctrl+V)

  Ofereix una vista prèvia del contingut de les comparticions remotes seleccionades. Aquesta acció només s'habilita si s'han seleccionat comparticions. Les impressores compartides no es poden previsualitzar.

Imprimeix fitxer (Ctrl+P)

  Imprimeix un fitxer en una impressora remota. Aquesta funció només està disponible si s'ha seleccionat com a mínim una impressora compartida.

Munta (Ctrl+M)

  Munta les comparticions remotes seleccionades. Aquesta acció és visible de manera predeterminada només si no s'han seleccionat comparticions muntades (vegeu a sota). Si heu seleccionat alguna cosa diferent d'una compartició amb el tipus «Disc» o «IPC», aquesta acció estarà inhabilitada.

Desmunta (Ctrl+U)

  Desmunta les comparticions seleccionades. Els muntatges del sistema o les comparticions que han estat muntades per altres usuaris no es poden desmuntar. De manera predeterminada, aquesta acció és invisible, i només serà visible en lloc de l'acció Munta quan almenys estigui seleccionada una compartició muntada.

A l'explorador del veïnatge de xarxa podeu fer un clic dret per a obrir el menú emergent per a accedir a totes les accions disponibles. Depenent de la posició on heu fet clic (sobre un element de xarxa o a l'àrea de visualització), algunes podrien estar inhabilitades. La captura de pantalla següent mostra el menú emergent obert en una compartició remota.

### Consells d'eines

Per a cada element de xarxa es proporciona un consell d'eina que conté informació diversa com el nom del grup de treball i l'explorador mestre (si és disponible), el nom i l'adreça IP del servidor, el nom de la compartició, etc.

Els consells d'eina es poden inhabilitar en el diàleg de configuració.

### Muntar comparticions

Hi ha tres opcions disponibles per a muntar una compartició remota:

1. Executeu la icona que representa la compartició remota a l'explorador del veïnatge de xarxa. (Depenent de les vostres opcions de configuració del KDE, això es fa amb un clic simple o doble sobre la icona).

2. Seleccioneu les comparticions remotes i feu clic sobre l'entrada de menú Munta. De manera alternativa, també podeu prémer la drecera de teclat Ctrl+M.

3. Cliqueu l'entrada de menú Obre el diàleg de muntatge (Ctrl+O) per a obrir el diàleg de muntatge:

   Aquí podeu introduir la ubicació de la compartició, com a una Convenció de nomenclatura universal (Uniform Naming Convention -UNC-) en la forma

       //[USUARI@]SERVIDOR/COMPARTICIÓ

   o

       \\[USUARI@]SERVIDOR\COMPARTICIÓ

   o com un URL en la forma

       [smb:]//[usuari@]servidor[:port]/compartició

   S'habilitarà el botó D'acord i el podreu prémer per a muntar la compartició. No obstant això, també és aconsellable introduir l'adreça IP i el grup de treball del servidor. Si voleu afegir alhora la compartició a les adreces d'interès, feu clic al botó Adreça d'interès > >. El diàleg s'estendrà de manera que podreu marcar la casella de selecció Afegeix aquesta compartició a les adreces d'interès i introduir una etiqueta i categoria per a l'adreça d'interès. Vegeu la secció Adreces d'interès per a més detalls.

En cas que una compartició estigui protegida amb contrasenya, apareixerà el diàleg de contrasenya i caldrà introduir el nom d'usuari (si no n'hi ha cap) i la contrasenya correcta. El Smb4K procedirà al muntatge de la compartició a menys que s'hagi introduït un nom d'usuari o contrasenya incorrectes. En aquest cas, el diàleg d'autenticació tornarà a aparèixer. Si el procés de muntatge s'ha realitzat correctament, es mostrarà una notificació i la compartició apareixerà a la vista de les comparticions muntades. Si el muntatge falla, una notificació amb el missatge d'error serà retornada per mount.cifs(8) (Linux®), mount_smbfs(8) (BSD).

### Imprimir fitxers en impressores remotes

Per a imprimir un fitxer en una impressora remota, obriu el diàleg d'impressió fent clic sobre la icona de la impressora o escollint l'element de menú Imprimeix fitxer (Ctrl+P).

La secció Informació mostra informació sobre la impressora. A Fitxer i configuració haureu de proporcionar el camí al fitxer que voleu imprimir i el nombre de còpies desitjat. Premeu Imprimeix per a iniciar el procés d'impressió.

Actualment, el Smb4K admet fitxers PDF, PostScript, d'imatge i de text. Si voleu imprimir un fitxer amb un tipus MIME no compatible, apareixerà una notificació amb un missatge d'error indicant-vos que el tipus MIME no és compatible. En aquest cas haureu de convertir manualment el fitxer a PostScript o PDF i torneu-ho a intentar.

### Previsualitzar les comparticions

El Smb4K ofereix la possibilitat de previsualitzar les comparticions remotes. Si feu clic a l'entrada de menú Vista prèvia (Ctrl+V), el contingut de la compartició remota seleccionada s'obrirà en un diàleg de vista prèvia.

El diàleg de vista prèvia actua com un simple gestor de fitxers. Podeu navegar pel contingut de la compartició remota fent clic a les icones de carpeta a la vista de llista. Podeu anar fins a un nivell amunt fent servir el botó Amunt i tornar a carregar el contingut de la carpeta actual prement el botó Actualitza. La ubicació actual es mostra al quadre combinat a la part dreta. Amb ell també podreu accedir a les carpetes visitades.

De manera predeterminada, el diàleg de vista prèvia no mostra les carpetes i fitxers ocults. Podeu canviar aquest comportament en el diàleg de configuració. Les transferències de fitxers i similars no són possibles.

### Proporcionar la informació d'autenticació

En cas que el servidor o compartició estigui protegit amb contrasenya, apareixerà un diàleg de contrasenya demanant-vos el nom d'usuari i la contrasenya. El mateix succeeix, si feu clic a l'entrada de menú Autenticació (Ctrl+T).

Si ja s'ha proporcionat un nom d'usuari, es mostrarà en el seu camp respectiu. Si és incorrecte o no es va proporcionar el nom d'usuari, n'haureu d'introduir un. La contrasenya, però, es pot deixar en blanc. Fent clic al botó D'acord cometreu les dades.

Tingueu en compte que també podeu definir la informació predeterminada d'inici de sessió en el diàleg de configuració.

### Definir una configuració personalitzada

Es pot definir una configuració personalitzada per a servidors individuals o comparticions que es desvien de la configuració global. Per a fer-ho, accediu a l'editor de configuració personalitzada fent clic a l'element de menú Afegeix una configuració personalitzada (Ctrl+C). Vegeu la secció Configuració personalitzada per a més detalls.

### Afegir adreces d'interès

S'afegeix una adreça d'interès seleccionant una compartició remota (només es pot marcar), prement la drecera de teclat Ctrl+B o seleccionant l'element de menú Afegeix una adreça d'interès. L'adreça d'interès serà accessible a través del menú Adreces d'interès. Per a obtenir més detalls, vegeu la secció Adreces d'interès.

Les adreces d'interès es poden utilitzar per a muntar comparticions remotes.

La vista Comparticions muntades
La vista Comparticions muntades

## La vista Comparticions muntades

A la vista de les comparticions, podreu interactuar amb les comparticions muntades al vostre sistema.

### Vistes diferents

El Smb4K ve amb dues vistes alternatives: una vista d'icones i una de llista. Totes dues es mostren a continuació. La predeterminada és la vista d'icones.

La vista d'icones:

La vista de llista:

Podeu canviar entre les dues vistes si seleccioneu l'entrada adequada al submenú Modes de vista de la barra d'eines, a la barra de menús Comparticions o en el menú emergent de la vista de comparticions.

De manera predeterminada, només es mostraran les muntades pròpies. Tanmateix, podeu ajustar el Smb4K perquè mostri totes les muntades al diàleg de configuració.

### Les accions i el menú emergent

A la vista de comparticions hi ha definides diverses accions. Es troben a la barra de menús sota l'element Comparticions de la barra d'eines i en el seu menú emergent. Es troben disponibles les accions següents:

Modes de vista

  Trieu el mode de vista des del submenú.

  Vista d'icones

    Les comparticions es mostren en una vista d'icones.

  Vista de llista

    Les comparticions es mostren en una vista de llista.

Desmunta (Ctrl+U)

  Desmunta les comparticions seleccionades. Aquesta acció està restringida a les comparticions que heu muntat. Per tant, els muntatges del sistema o les comparticions que pertanyen a altres usuaris no es poden desmuntar. Si no hi ha cap compartició seleccionada a la vista de comparticions, aquest botó està desactivat.

  Per a més detalls, llegiu la secció Desmuntar les comparticions.

Desmunta-ho tot (Ctrl+N)

  Desmunta totes les comparticions alhora. Els muntatges del sistema o les comparticions que pertanyen a altres usuaris no es poden desmuntar. Si no teniu cap compartició muntada, aquest botó estarà desactivat.

  Per a més detalls, llegiu la secció Desmuntar les comparticions.

Afegeix una adreça d'interès (Ctrl+B)

  Afegeix adreces d'interès per a les comparticions seleccionades. Aquesta acció s'inhabilitarà si no se selecciona cap compartició.

  Per a més detalls, llegiu la secció Afegir adreces d'interès.

Afegeix una configuració personalitzada (Ctrl+C)

  Obre l'editor de configuració personalitzada per a les comparticions seleccionades.

  Llegiu la secció de Configuració personalitzada per a més detalls.

Sincronitza (Ctrl+Y)

  Sincronitza una compartició amb una còpia local o viceversa. Aquesta acció només estarà habilitada si està instal·lat el programa rsync(1) i hi ha una compartició seleccionada.

Obre amb el Konsole (Ctrl+L)

  Obriu la carpeta base d'una compartició al Konsole. Aquesta acció és útil si necessiteu executar scripts de l'intèrpret d'ordres, etc.

Obre amb el gestor de fitxers (Ctrl+I)

  Obre el contingut d'una compartició al gestor de fitxers predeterminat.

El menú emergent inclou totes les accions que es poden realitzar sobre una compartició muntada:

Es pot obrir fent clic amb el botó dret del ratolí.

### Consells d'eines

Els consells d'eina proporcionen informació sobre la ubicació remota de la compartició, el punt de muntatge, l'usuari i el grup, l'inici de la sessió, el sistema de fitxers, l'ús del disc i l'espai lliure al disc. Si la compartició és inaccessible, aquests valors es marcaran com a desconeguts.

Els consells d'eina es troben habilitats de manera predeterminada. Els podeu desactivar en el diàleg de configuració.

### Comparticions inaccessibles

El Smb4K comprova periòdicament totes les comparticions muntades per a veure si encara són accessibles. Si troba que una compartició és inaccessible, la marcarà amb un símbol de cadenat i ja no la podreu obrir ni sincronitzar. Encara serà possible desmuntar i afegir una adreça d'interès.

### Nota

El programa es pot congelar durant un curt període de temps a causa d'una compartició inaccessible. Després es recuperarà.

### Comparticions que són propietat d'altres usuaris

Només es mostraran les comparticions que són propietat d'un altre usuari si heu ajustat les opcions de configuració per a mostrar-les. No teniu permís per a desmuntar aquestes accions.

### Icones

Una compartició muntada s'indica amb un petit símbol corresponent a la cantonada inferior de la icona de la carpeta. Això canvia a un cadenat a les comparticions que no són accessibles. Per a les comparticions que pertanyen a un altre usuari, se substitueix per un signe d'avís.

### Arrossegar i deixar anar

El Smb4K permet arrossegar i deixar anar a la vista de les comparticions. Per a transferir o enllaçar dades a una compartició, arrossegueu els fitxers i/o carpetes fins a sobre de la icona de la compartició i deixeu-los anar. S'obrirà un menú emergent que us demanarà què voleu fer. Trieu l'acció adequada (copia, mou o enllaça).

Per a evitar el menú emergent, premeu la tecla Maj per a moure, la tecla Ctrl per a copiar i la combinació de tecles Ctrl+Maj per a enllaçar mentre s'arrossega i deixa anar. La transferència només tindrà èxit si la compartició es va muntar amb permisos de lectura i escriptura.

També podeu arrossegar i deixar anar tota la compartició a l'escriptori o a una altra aplicació (p. ex., el Dolphin). Una vegada més, s'obrirà un menú emergent que us demanarà què voleu fer. En triar l'operació adequada, recordeu que, en la majoria de les circumstàncies, el fet de moure i enllaçar podria no ser gaire bona idea.

### Desmuntar les comparticions

Podeu desmuntar una selecció de les vostres comparticions utilitzant l'acció Desmunta (Ctrl+U) o totes amb l'acció Desmunta-ho tot (Ctrl+N).

### Nota

Tingueu en compte que només podeu desmuntar les comparticions que heu muntat. No es poden desmuntar les comparticions del sistema o les comparticions que han estat muntades per altres usuaris.

El Smb4K també proporciona la possibilitat de forçar el desmuntatge de les comparticions (només al Linux®). Això pot ser útil amb les comparticions inaccessibles que no es poden desmuntar de la manera normal. Per a habilitar aquesta característica, haureu de modificar les opcions de configuració al diàleg de configuració. El Smb4K realitzarà un desmuntatge fluix de les comparticions inaccessibles.

Després d'un procés de desmuntatge amb èxit, se li notificarà a l'usuari. Si es produeix un error durant el desmuntatge, es mostrarà una notificació amb el missatge d'error retornat.

### Definir una configuració personalitzada

Es poden definir una configuració personalitzada per a les comparticions seleccionades. Feu clic a l'acció Afegeix una configuració personalitzada (Ctrl+C) per a obrir el diàleg de configuració personalitzada. Per a més detalls, vegeu aquí.

### Sincronitzar

L'acció Sincronitza (Ctrl+Y) obre el diàleg de sincronització. Ofereix el punt de muntatge de la compartició com a origen i un camí sota el prefix de sincronització com a destinació. Per a actualitzar les dades a la compartició, podeu alternar la destinació amb l'origen fent clic al botó Intercanvia els camins.

En fer clic al botó Sincronitza, s'iniciarà la sincronització i es mostrarà un diàleg de progrés amb els detalls sobre la transferència.

Es pot cancel·lar la sincronització en qualsevol moment prement el botó Atura que hi ha a la dreta de la barra de progrés.

### Obrir una compartició

El Smb4K ofereix dues possibilitats per a obrir una compartició muntada:

- Obrir una compartició amb el Konsole. Podeu obrir la compartició muntada en el Konsole seleccionant l'acció Obre amb el Konsole (Ctrl+L). Això és útil si heu d'executar scripts de shell en el recurs compartit o fer alguna cosa similar.

- Obrir una compartició amb el gestor de fitxers predeterminat. Podeu obrir la compartició al gestor de fitxers predeterminat (p. ex., el Dolphin) fent clic a la icona de la compartició o seleccionant l'acció Obre amb el gestor de fitxers (Ctrl+I).

### Nota

Si una compartició està marcada com a inaccessible, no es podrà obrir.

El giny de la safata del sistema
El giny de la safata del sistema

## El giny de la safata del sistema

### Ubicació i ús

Quan s'inicia el Smb4K, apareixerà una icona d'estat a la safata del sistema. El seu estat s'establirà com a activa si s'han descobert grups de treball o dominis al vostre veïnatge de xarxa o s'han muntat comparticions remotes. D'altra manera, s'establirà a inactiva.

Podeu minimitzar o restaurar la finestra principal fent un clic esquerre a la icona d'estat. Amb un clic dret apareixerà un menú emergent que contindrà diversos elements de menú que permeten treballar amb les comparticions muntades, gestionar o muntar les adreces d'interès, seleccionar el perfil que voleu utilitzar i configurar el Smb4K sense obrir la finestra principal.

### Menús i elements del menú

El menú Comparticions muntades llista totes les comparticions muntades i algunes accions que es poden realitzar sobre elles.

Desmunta-ho tot

  Desmunta totes les comparticions alhora. Els muntatges del sistema o les comparticions que pertanyen a altres usuaris no es poden desmuntar. Si no teniu cap compartició muntada, aquest botó estarà desactivat.

Per a cada compartició muntada, podreu obrir un submenú que conté les entrades següents. Per a més informació llegiu la secció Accions i menú emergent.

Desmunta

  Desmunta la compartició. Aquesta acció està desactivada per a les comparticions que no us pertanyen.

Afegeix una adreça d'interès

  Afegeix la compartició seleccionada a les adreces d'interès.

Afegeix una configuració personalitzada

  Obre l'editor de configuració personalitzada per a la compartició seleccionada.

  Per a informació addicional llegiu la secció sobre Configuració personalitzada.

Sincronitza

  Sincronitza la compartició muntada amb una còpia local o viceversa.

  Per a informació addicional llegiu la secció sobre Sincronització.

Obre amb el Konsole

  Obre la carpeta base de la compartició en el Konsole.

Obre amb el gestor de fitxers

  Obre el contingut de la compartició en el gestor de fitxers predeterminat (p. ex., el Dolphin).

El menú Adreces d'interès conté totes les adreces d'interès. Llegiu la secció Adreces d'interès per a informació addicional.

El seu disseny és tal com es descriu aquí, amb l'excepció que l'element del menú Afegeix una adreça d'interès no està present.

Al menú Perfils, es llisten tots els vostres perfils.

Podeu activar un perfil fent-hi clic. Els perfils es poden gestionar en el diàleg de configuració.

Aquestes són les quatre entrades addicionals del menú:

Obre el diàleg de muntatge

  Obre el diàleg de muntatge.

Configura el Smb4K...

  Obre el diàleg de configuració. Vegeu la secció de la configuració per a una llista completa de les opcions de configuració disponibles.

Minimitza | Restaura

  Oculta (minimitza) o mostra (restaura) la finestra principal. El text que es mostri dependrà de l'estat de la finestra principal.

Surt (Ctrl+Q)

  Surt de l'aplicació.

El plasmoide
El plasmoide

## El plasmoide

El Smb4K ve amb un plasmoide que es pot afegir com a giny a l'escriptori o al plafó. Consta de cinc pestanyes: Veïnatge de xarxa, Comparticions muntades, Adreces d'interès, Perfils i Configuració.

### La pestanya Veïnatge de xarxa

A la pàgina Veïnatge de xarxa els elements de la xarxa estan ordenats en una vista de llista:

En fer clic a una entrada, entrareu al nivell inferior (p. ex., fent clic sobre un grup de treball o un element de domini, es mostrarà una llista de tots els servidors que hi pertanyen), muntant la compartició seleccionada o invocant el diàleg d'impressió. Per a pujar un nivell, haureu de fer clic al botó Amunt que hi ha a la barra d'eines.

Per als servidors i les comparticions, a la dreta del nom de l'element de xarxa hi ha alguns botons d'acció. Per als servidors, hi ha un botó amb el qual obrireu el diàleg Configuració personalitzada. Per a les comparticions, hi ha botons addicionals per a previsualitzar el contingut de la compartició seleccionada i per a afegir-la a les adreces d'interès. De manera predeterminada, els botons d'acció són transparents i canvien a opacs quan moveu el ratolí per sobre seu. En fer clic esquerre, iniciareu l'acció triada.

A més del botó Amunt, la barra d'eines conté tres entrades més: Torna a escanejar, Interromp i Munta. Amb aquestes, podreu tornar a escanejar, cancel·lar qualsevol acció en execució o obrir el diàleg de muntatge.

### La pestanya Comparticions muntades

A la pàgina Comparticions muntades es llisten totes les comparticions muntades:

A la dreta de cada entrada, es disposen tres botons d'acció. El primer és per a afegir una adreça d'interès, el segon és per a la sincronització i el tercer per a desmuntar la compartició. De manera predeterminada, els botons d'acció són transparents i canvien a opacs quan moveu el ratolí per sobre seu. Feu clic esquerre i inicieu l'acció triada.

La barra d'eines conté l'acció Desmunta-ho tot, la qual permet desmuntar totes les vostres comparticions alhora.

### Pestanya Adreces d'interès

A la pàgina Adreces d'interès es llisten les adreces d'interès.

Les comparticions marcades com a adreces d'interès es poden muntar fent clic amb el botó esquerre a l'adreça respectiva. Per a editar o eliminar les adreces d'interès, premeu el botó d'acció Edita que hi ha a la barra d'eines per a obrir l'Editor de les adreces d'interès. Per a tornar al nivell superior des d'una carpeta de categories, s'utilitza el botó Enrere.

### La pestanya Perfils

A la pàgina Perfils, es detallen tots els perfils definits. L'actualment actiu està marcat amb una etiqueta (actiu) annexada.

Podeu activar un perfil concret fent-hi clic. Tots els perfils es poden gestionar en el diàleg de configuració.

### La pestanya Configuració

Per a configurar el comportament del Smb4K, podeu llançar el diàleg de configuració a la pàgina Configuració.

### Atenció

No hauríeu d'obrir dos diàlegs de configuració (mitjançant l'aplicació principal i el plasmoide) al mateix temps, ja que poden interferir entre si.

Adreces d'interès
Adreces d'interès

## Adreces d'interès

### Afegir adreces d'interès

Podeu afegir adreces d'interès a les comparticions preferides des de l'explorador del veïnatge de xarxa, la vista de les comparticions i el plasmoide. A la finestra principal, això es fa seleccionant una o més comparticions i fent clic al botó d'acció Afegeix una adreça d'interès. Al plasmoide, feu clic a l'acció següent de l'adreça d'interès corresponent, es troba al costat del nom de l'element. Apareixerà el diàleg de Adreces d'interès de les comparticions, llistant totes les comparticions que es poden marcar de nou.

Per a afegir una etiqueta o assignar una categoria, feu doble clic en una adreça d'interès. S'obrirà el giny d'entrada i podreu editar les entrades corresponents.

El fet de definir categories pot ajudar a organitzar les adreces d'interès. Al menú Adreces d'interès, totes les adreces d'interès pertanyents a la mateixa categoria estaran ordenades en un submenú respectiu.

L'etiqueta pot ser qualsevol text que descrigui la compartició. En cas de definir una etiqueta, es mostrarà al menú de les adreces d'interès en comptes de la ubicació, la qual és la manera predeterminada. Si voleu canviar aquest comportament, podeu fer-ho al diàleg de configuració.

### Accedir i gestionar les adreces d'interès

A la finestra principal, es pot accedir a les adreces d'interès i gestionar-les a través del menú Adreces d'interès.

Hi ha dos elements estàtics al menú:

Edita les adreces d'interès

  Obre l'editor de les adreces d'interès. Aquesta entrada restarà desactivada si no hi ha adreces d'interès.

Afegeix una adreça d'interès (Ctrl+B)

  Afegeix adreces d'interès a les comparticions seleccionades. S'ha de seleccionar com a mínim una acció per a habilitar aquesta entrada.

Si hi ha adreces d'interès presents que no estan assignades a cap categoria i, per tant, es mostren directament al nivell superior del menú, hi haurà present un tercer element:

Munta les adreces d'interès

  Munta totes les adreces d'interès de nivell superior alhora. Aquesta entrada estarà inhabilitada si ja estan muntades totes les comparticions marcades com a adreces d'interès.

Les entrades següents són submenús de categoria o adreces d'interès que no pertanyen a cap categoria. Les entrades es llisten alfabèticament i les adreces d'interès poden aparèixer amb la seva ubicació o una etiqueta descriptiva. Si feu clic a una adreça d'interès, es muntarà la compartició respectiva. En cas que hi hagi una compartició marcada com a adreça d'interès muntada al sistema, l'entrada restarà inhabilitada.

Els submenús de categoria contenen les adreces d'interès assignades així com un element de menú Munta les adreces d'interès. Es pot utilitzar per a muntar alhora totes les adreces d'interès que hi ha en aquesta categoria.

En el giny de la safata del sistema, hi ha un submenú similar a Adreces d'interès, però que no ve amb l'entrada Afegeix una adreça d'interès.

El Plasmoid proporciona la pestanya Adreces d'interès on totes les adreces d'interès s'organitzen de manera similar a la del menú d'adreces d'interès. Per a més detalls, llegiu aquesta secció.

### Editar les adreces d'interès

Les adreces d'interès es poden editar o eliminar mitjançant l'editor d'adreces d'interès o la pàgina Adreces d'interès del diàleg de configuració. Es pot obrir fent clic a l'entrada Edita les adreces d'interès que hi ha al menú Adreces d'interès o a l'acció Edita que hi ha a la pestanya Adreces d'interès del plasmoide.

A la vista en arbre, les adreces d'interès s'ordenen segons les categories a les quals pertanyen. Les adreces d'interès sense una categoria estan ubicades al nivell superior. Per a tornar a ordenar les adreces d'interès, la vista en arbre ofereix capacitats per a arrossegar i deixar anar, de manera que podreu moure les adreces d'interès emprant el ratolí.

Si voleu editar una adreça d'interès, podeu fer-hi doble clic o bé seleccionant-la i fer clic al botó Edita. Es mostrarà el giny d'entrada. Aquí podeu editar l'etiqueta, el nom de la categoria, les dades d'inici de sessió, el grup de treball o el domini i l'adreça IP.

En la majoria dels casos, no cal que toqueu l'adreça IP i l'inici de la sessió, ja que el Smb4K emmagatzema els valors correctes en el moment en què va apuntar com a adreça d'interès la compartició. Tanmateix, si el servidor té una adreça IP diferent (p. ex., perquè el DHCP s'utilitza a la vostra xarxa local) o el vostre nom d'usuari ha canviat, aquestes s'hauran d'ajustar. També hauríeu d'ajustar el grup de treball o el nom de domini, si el seu nom s'ha descobert per DNS-SD (i és més probable que es digui LOCAL). Amb l'etiqueta podeu donar a cada adreça d'interès una descripció personalitzada. S'utilitzarà per a mostrar-la en lloc de la ubicació, però això es pot canviar al diàleg de configuració. Per a acabar, l'entrada de la categoria, ajuda a organitzar les vostres adreces d'interès. Sobretot si utilitzeu, p. ex., el bloc de notes a casa i a la feina, i no voleu utilitzar perfils, pot ser una bona idea crear dues categories «Casa» i «Feina», i categoritzar les adreces d'interès en conseqüència.

Amb el botó Afegeix una categoria, podeu afegir una categoria. El botó Elimina elimina l'adreça d'interès seleccionada i el botó Neteja la llista neteja tota la llista d'adreces d'interès. Mentre no hàgiu desat els canvis fent clic al botó Desa, podeu restablir tots els canvis amb el botó Restableix.

Configuració personalitzada
Configuració personalitzada

## Configuració personalitzada

### Emprar una configuració personalitzada

A més de la configuració global que es pot definir al diàleg de configuració, el Smb4K ofereix la possibilitat d'establir opcions de configuració individuals per servidor o compartició. Si voleu, podeu utilitzar aquests paràmetres personalitzats per

- definir les opcions de configuració individuals de muntatge o d'exploració per a un sol servidor o compartició que es desvien dels valors definits en el diàleg de configuració,

- definir un servidor que s'haurà d'activar abans de fer els escanejos de la xarxa o dels intents de muntatge (característica Wake-On-LAN, vegeu aquí),

- muntar sempre una compartició en particular a l'inici o quan es carregui el perfil corresponent.

### Afegir una configuració personalitzada

Per a definir una configuració personalitzada, tant a l'explorador del veïnatge de xarxa com a la vista de comparticions, podreu obrir l'editor per a la configuració personalitzada fent clic a l'entrada de menú Afegeix una configuració personalitzada (Ctrl+C).

La configuració personalitzada que heu definit per a un servidor també s'aplicaran a les seves comparticions.

Es poden fer les opcions de configuració següents:

Configuració bàsica

  Aquí podeu establir l'adreça IP i el grup de treball o domini del servidor. Si heu seleccionat una compartició, també podeu activar el botó Torna a muntar sempre aquesta compartició per a tornar a muntar la compartició seleccionada cada vegada que s'iniciï el Smb4K o carregueu el perfil respectiu.

Configuració normal de muntatge (només al Linux®)

  Aquí podreu definir els paràmetres normals relacionats amb el muntatge. Per a una informació detallada sobre aquests paràmetres, vegeu aquesta secció.

Configuració avançada del muntatge (només al Linux®)

  Aquí podreu definir els paràmetres avançats relacionats amb el muntatge. Per a una informació detallada sobre aquests paràmetres, vegeu aquesta secció.

Configuració del muntatge (només al BSD)

  Aquí podreu definir els paràmetres relacionats amb el muntatge. Per a una informació detallada sobre aquests paràmetres, vegeu aquesta secció.

Configuració de la navegació

  Podeu definir les versions mínima i màxima del protocol SMB, així com el port SMB que s'emprarà. A més, podreu decidir el port SMB i si s'ha d'emprar el Kerberos per a l'autenticació. Per a una informació detallada sobre aquests paràmetres, vegeu aquesta secció.

Configuració de l'activació per LAN (Wake-On-LAN)

  Per a fer que funcioni la característica Wake-On-LAN, haureu de proporcionar l'adreça MAC del servidor que heu seleccionat. Actualment, el Smb4K no té cap forma de determinar l'adreça MAC, de manera que cal que la descobriu pel vostre compte. Després, podreu definir si el servidor s'hauria de despertar enviant un paquet màgic Wake-On-LAN abans que s'explori el veïnatge de xarxa i/o es munti una de les seves comparticions.

  Tingueu en compte que cal habilitar les capacitats d'activació per LAN (Wake-On-LAN) al diàleg de configuració per a fer ús d'aquestes opcions.

Amb el botó Predeterminat podeu restablir tota la configuració de l'editor als seus valors predeterminats tal com s'hagin definit en el diàleg de configuració. Els paràmetres personalitzats que només continguin valors predeterminats s'eliminaran. Utilitzant el botó Reinicia podeu restablir les entrades en el diàleg als seus valors inicials. En fer clic al botó Desa es desarà la configuració personalitzada i es tancarà el diàleg.

Tingueu en compte que al BSD el diàleg conté menys entrades que si executeu el Linux®, ja que algunes d'aquestes opcions no estan admeses.

### Editar una configuració personalitzada

Podeu editar o restablir la configuració d'elements de xarxa individuals obrint l'editor de configuració personalitzada. La pàgina Configuració personalitzada proporciona un resum complet de tots els paràmetres personalitzats, on també podeu editar o eliminar els paràmetres desitjats.

Perfils
Perfils

## Perfils

El Smb4K ofereix l'opció d'utilitzar perfils diferents. Estan destinats a facilitar la gestió dels diferents veïnatges de la xarxa, p. ex., si esteu utilitzant el portàtil a casa i també a la feina.

De manera predeterminada, l'ús de perfils està inhabilitat. La majoria dels usuaris no hauran de canviar-ho, perquè el comportament predeterminat compleix completament amb les seves necessitats. Tanmateix, aquesta característica pot ser útil per a alguns usuaris.

### Habilitar i gestionar els perfils

Es pot activar l'ús de perfils diferents al diàleg de configuració marcant la casella de selecció Usa perfils. El perfil actiu inicial s'estableix i s'indica amb la marca al costat a la vista de llista. El nom del perfil actiu també es mostra entre parèntesis al títol de les pàgines de configuració Autenticació, Adreces d'interès i Configuració personalitzada.

Hi ha dos perfils predefinits, Casa i Feina, però podeu tenir tants perfils com vulgueu. S'afegeix un perfil nou introduint el seu nom a la línia d'entrada i després fent clic al botó Afegeix.

Per a definir el perfil actiu, feu doble clic al nom del perfil o marqueu el nom del perfil i feu clic al botó Estableix actiu. Per a canviar el nom d'un perfil, seleccioneu-lo, feu clic a Reanomena i editeu el nom a la vista de llista. Tots els paràmetres personalitzats, adreces d'interès i credencials predeterminades d'inici de sessió es migren sense problemes al nom nou. Per a eliminar un perfil, seleccioneu-lo i feu clic a Eliminar. També podeu canviar l'ordre dels perfils amb els botons Mou amunt i Mou avall.

### Activar un perfil

El perfil actiu es podrà canviar en el diàleg de configuració tal com s'ha dit abans, o en el menú Perfils de la finestra principal o el giny de la safata del sistema, o a la pàgina Perfils del plasmoide.

Quan s'activa un perfil, succeeixen aquestes coses:

- Totes les comparticions muntades es desmuntaran i estarà programat tornar-les a muntar.

- Es tornaran a muntar totes les comparticions que s'havien muntat prèviament sota el perfil activat de nou.

- Es carregen les credencials predeterminades d'inici de sessió (si s'han definit), les adreces d'interès i la configuració personalitzada des del perfil nou.

Per tant, no us sorpreneu quan les coses canviïn després de seleccionar un perfil diferent...

Notificacions
Notificacions

## Notificacions

### Comportament predeterminat

Els esdeveniments normals com muntar i desmuntar una compartició compartida, així com els avisos i errors es notificaran a l'usuari mitjançant les notificacions del sistema. De manera predeterminada, quan es notifica a l'usuari sobre un esdeveniment normal, apareixerà una notificació silenciosa. Amb els avisos i errors també es reproduirà un so. La captura de pantalla següent mostra la notificació que apareix després del muntatge d'una compartició.

El comportament predeterminat de cada notificació es pot canviar mitjançant l'Arranjament del sistema.

### Gestionar les notificacions

Les notificacions es poden gestionar a través de l'Arranjament del sistema. Per a modificar el comportament d'una notificació, navegueu a la pàgina Notificacions. A la secció Configuració específica d'aplicació feu clic al botó Configura i escolliu Smb4K des de la llista que apareixerà. S'obrirà el diàleg següent:

Aquí es poden editar totes les notificacions segons les vostres preferències.

Resolució de problemes
Resolució de problemes

## Resolució de problemes

### Programes que manquen

Si el sistema no troba algun dels programes que el Smb4K necessita per a funcionar adequadament, aquest ho notificarà a l'usuari:

En aquest cas, instal·leu el programa especificat o, si ja hi és, afegiu la seva ubicació amb la variable d'entorn `PATH` al vostre fitxer de configuració de l'intèrpret d'ordres (per al bash(1) aquest és el fitxer `~/.bashrc`).

### Error del Zeroconf

El Smb4K utilitza el servei Zeroconf (Avahi) per a cercar servidors i comparticions en el veïnatge de xarxa utilitzant el «DNS Service Discovery» (DNS-SD). Perquè això funcioni, el dimoni Avahi s'ha d'habilitar i executar en el sistema. Si aquest no és el cas, el Smb4K mostrarà un missatge d'error:

En la majoria dels casos, el dimoni Avahi no s'està executant quan s'informa d'un error. En les distribucions Linux® que utilitzen el systemd podeu iniciar-lo executant l'ordre següent o una de similar des del terminal:

    $ sudo systemctl enable --now avahi-daemon

En totes les altres distribucions Linux® i en el BSD consulteu la documentació específica de com iniciar el dimoni Avahi.

### Denegar l'escalada de privilegis

En el cas que fallin les accions de muntatge i desmuntatge (probablement amb un missatge AuthorizationDeniedError), possiblement haureu d'ajustar la configuració de polkit-1: Afegiu un fitxer, p. ex., `10-mounthelper.rules`, al directori `$PREFIX/etc/polkit-1/rules.d/` amb el contingut següent:

    polkit.addRule(function(action, subject) {
            if (action.id == "org.kde.smb4k.mounthelper.mount" &&
                subject.isInGroup("roda")) {
                    return polkit.Result.YES;
            }
    });

    polkit.addRule(function(action, subject) {
            if (action.id == "org.kde.smb4k.mounthelper.unmount" &&
                subject.isInGroup("wheel")) {
                    return polkit.Result.YES;
            }
    });

Això permet a tots els usuaris en el grup wheel d'Unix, executin les accions de muntar i desmuntar. Podeu ajustar el grup d'usuaris autoritzats a qualsevol grup que preferiu utilitzar (p. ex., sudo o operator).

### Problemes de muntatge en el BSD

Si es munten comparticions des d'un servidor de Samba o de Windows® que falla, això es pot deure al fet que mount_smbfs(8) només utilitza l'autenticació NTLMv1 i requereix el protocol SMB 1.0/CIFS, i el servidor no l'admet. Per a solucionar el muntatge d'un servidor de Samba, podeu afegir les entrades següents a la secció [global] del fitxer `smb.conf`(5) del servidor:

    [global]
    ...
    ntlm auth = yes
    server min protocol = NT1
    ...

Si voleu solucionar aquest problema en un servidor de Windows®, poseu-vos en contacte amb l'administrador del sistema i digui-li que l'autenticació NTLMv1 i el protocol SMB 1.0/CIFS haurien d'estar activats (si és possible).

### Nota

No és aconsellables activar el protocol SMB 1.0/CIFS en un servidor, perquè està considerat insegur (p. ex., vegeu aquí) i, per tant, s'ha inhabilitat en les versions més noves del Samba i el Windows® (p. ex., vegeu aquí i aquí).

### Altres entorns d'escriptori que el Plasma

Quan s'utilitza un entorn d'escriptori diferent del Plasma, les Qt™ i els Frameworks del KDE, podria ser que a les aplicacions hi manquin algunes icones. En aquest cas, és possible que vulgueu instal·lar l'aplicació qt6ct (baixada). Per a utilitzar-lo amb el vostre entorn d'escriptori, afegiu la línia següent al fitxer `~/.xinitrc` o `~/.profile`:

X11:

    export QT_QPA_PLATFORMTHEME=qt6ct

Wayland:

    export QT_QPA_PLATFORM=wayland
    export QT_QPA_PLATFORMTHEME=qt6ct

Capítol 3. Configurar el Smb4K
Configurar el Smb4K

# Capítol 3. Configurar el Smb4K

Aquesta secció descriu les opcions de configuració que es poden utilitzar per a configurar el Smb4K. Per a obrir el diàleg de configuració, haureu de fer clic a l'element de menú Configura el Smb4K....

## Interfície d'usuari

Podreu canviar l'aparença i el comportament de diversos diàlegs i ginys. Recordeu que si voleu canviar l'aparença de la finestra principal, hi ha opcions addicionals disponibles a Arranjament a la barra de menús.

### La finestra principal

Orientació de les pestanyes

  Definiu la ubicació de les pestanyes si els ginys de l'acoblador a la finestra principal estan ordenats com a pestanyes. Es poden triar els valors següents:

  Dalt

    Les pestanyes estaran situades al costat superior.

  Baix

    Les pestanyes estaran situades al costat inferior.

  Esquerra

    Les pestanyes estaran situades al costat esquerre.

  Dreta

    Les pestanyes estaran situades al costat dret.

  Omissió: Baix

Mostra una etiqueta personalitzada d'adreça d'interès si està disponible

  Mostra la descripció personalitzada (etiqueta) de l'adreça d'interès. Es pot definir a l'editor de les adreces d'interès.

  Omissió: seleccionada

### Veïnatge de xarxa

Mida de les icones

  Estableix la mida de les icones a l'explorador del veïnatge de xarxa. La mida es pot ajustar en passos de 16 píxels des de 16 x 16 a 128 x 128 píxels.

  Omissió: mida petita de les icones

Expandeix automàticament els dominis i servidors

  Expandeix automàticament els elements de domini i el servidor quan s'afegeix o s'actualitza una llista d'elements de xarxa associats (membres de domini o comparticions). Cal tenir en compte que un element de domini o servidor sempre s'expandirà quan l'executeu.

  Omissió: seleccionada

Mostra el tipus de compartició

  El tipus de les comparticions que es mostren (p. ex., disc, impressora o IPC).

  Omissió: seleccionada

Mostra l'adreça IP del servidor

  Mostra l'adreça IP dels servidors remots.

  Omissió: seleccionada

Mostra el comentari

  Es mostrarà el comentari d'un servidor o compartició remota.

  Omissió: seleccionada

Mostra els consells d'eina per als elements de la xarxa

  Es mostrarà un consell d'eina quan moveu el punter del ratolí per sobre d'un element a l'explorador del veïnatge de xarxa. Contindrà informació sobre l'element de xarxa, tal com el grup de treball o el nom de domini, el nom del servidor, el comentari, el tipus, i etc.

  Omissió: seleccionada

### La vista de les comparticions

Modes de vista

  Defineix el mode de vista de la vista de les comparticions.

  Estan definits els modes següents:

  Vista d'icones

    El mode vista d'icones

  Vista de llista

    El mode vista de llista

  Omissió: Vista d'icones

Mida de les icones en la vista d'icones

  Estableix la mida de les icones en la vista d'icones de la vista de comparticions. La mida es pot ajustar en passos de 16 píxels des de 16 x 16 a 128 x 128 píxels.

  Omissió: mida de les icones d'escriptori

Mida de les icones en la vista de llista

  Estableix la mida de les icones en la vista de llista de la vista de comparticions. La mida es pot ajustar en passos de 16 píxels des de 16 x 16 a 128 x 128 píxels.

  Omissió: mida petita de les icones

Mostra els consells d'eina per a les comparticions muntades

  Es mostrarà un consell d'eina quan moveu el punter del ratolí per sobre d'un element a la vista de les comparticions. Contindrà informació sobre la compartició muntada, tal com el nom de la compartició, l'adreça UNC, el punt de muntatge, el propietari i el grup, l'inici de la sessió (el sistema de fitxers CIFS, només al Linux®), l'ús del disc, etc.

  Omissió: seleccionada

Xarxa
Xarxa

## Xarxa

Els paràmetres ubicats aquí influeixen en la comunicació de la xarxa. Podeu modificar els paràmetres i el comportament de la visualització a la pestanya Configuració bàsica i les opcions més avançades per al Samba i les característiques de l'activació per LAN a la pestanya Configuració avançada.

### Configuració bàsica

#### Configuració de la navegació

Usa «Web Services Dynamic Discovery» (WS-Discovery) per a explorar

  El protocol «Web Services Dynamic Discovery» (WS-Discovery) s'utilitza per a explorar la xarxa local i descobrir grups de treball, dominis i servidors. Això és útil si el veïnatge de la xarxa està dominat per servidors amb versions modernes de Windows®.

  ### Nota

  Aquesta opció de configuració és opcional i només apareix si heu compilat el Smb4K amb suport WS-Discovery.

  Omissió: seleccionada

Empra el «DNS Service Discovery» (DNS-SD) per a explorar

  Utilitza la interfície «DNS Service Discovery» (DNS-SD) per a explorar la xarxa local i descobrir els servidors que proporcionen recursos SMB compartits. Els dominis descoberts corresponen als dominis DNS locals (p. ex., anomenats LOCAL) i probablement no als definits al veïnatge de xarxa. Tanmateix, això no influirà l'exploració.

  Omissió: seleccionada

Estableix la versió mínima i màxima del protocol SMB

  Estableix les versions mínima i màxima del protocol SMB que utilitzarà la biblioteca del client Samba per a explorar el veïnatge de xarxa. Això superposarà la configuració al fitxer «smb.conf». Normalment no cal emprar aquesta opció perquè les versions correctes del protocol s'han de negociar entre el client i el servidor en establir una connexió. Cal tenir en compte que aquesta opció pot no ser apropiada per a fer que funcioni el descobriment de grups de treball i dominis mentre es manté sense interrupcions la connectivitat amb els servidors. En el seu lloc, empreu el «DNS Service Discovery» (DNS-SD) o «Web Services Dynamic Discovery» (WS-Discovery) per a les cerques de dominis i grups de treball.

  Les opcions següents de configuració per a la versió mínima i màxima del protocol SMB s'habiliten marcant aquesta casella de selecció.

  La versió màxima del protocol SMB haurà de ser igual o més gran que la versió mínima del protocol SMB.

  Omissió: no seleccionada

  Versió mínima del protocol SMB:

    Es poden establir les versions següents del protocol:

    NT1 (Protocol CIFS/SMBv1 clàssic)

      Aquesta és la versió clàssica del protocol. És utilitzada pel Windows® NT i conegut com a CIFS o SMBv1. Es considera insegur i s'ha desactivat en l'última versió del Samba i Windows®.

    SMB2 (Windows Vista i posteriors)

      Aquesta és la reimplementació del protocol SMB. És utilitzada pel Windows® Vista i les versions posteriors de Windows.

    SMB3 (Windows 8 i posteriors)

      Aquesta és la versió del protocol SMBv3. Aporta millores diverses de funcionalitat i rendiment del SMBv2 així com diverses millores de seguretat. Aquesta versió del protocol s'utilitza al Windows® 8 o posterior.

    Omissió: SMB2 (Windows Vista i posteriors)

  Versió màxima del protocol SMB:

    Es poden establir les versions següents del protocol:

    NT1 (Protocol CIFS/SMBv1 clàssic)

      Aquesta és la versió clàssica del protocol. És utilitzada pel Windows® NT i conegut com a CIFS o SMBv1. Es considera insegur i s'ha desactivat en l'última versió del Samba i Windows®.

    SMB2 (Windows Vista i posteriors)

      Aquesta és la reimplementació del protocol SMB. És utilitzada pel Windows® Vista i les versions posteriors de Windows.

    SMB3 (Windows 8 i posteriors)

      Aquesta és la versió del protocol SMBv3. Aporta millores diverses de funcionalitat i rendiment del SMBv2 així com diverses millores de seguretat. Aquesta versió del protocol s'utilitza al Windows® 8 i superior.

    Omissió: SMB3 (Windows 8 i posteriors)

#### Comportament

Detecta les comparticions d'impressora

  Es detectaran les comparticions d'impressora.

  Omissió: seleccionada

Detecta les comparticions ocultes

  Es detectaran les comparticions ocultes. Les comparticions ocultes acaben amb un signe $, p. ex., Musik$ o IPC$.

  Omissió: seleccionada

Vista prèvia dels fitxers i directoris ocults

  Mostra tots els fitxers i directoris, inclosos els ocults quan obriu el contingut d'una compartició al diàleg de la vista prèvia.

  Omissió: no seleccionada

### Configuració avançada

#### Samba

Estableix el port SMB a

  Si habiliteu aquesta opció de configuració, s'establirà el número del port remot SMB per a comunicar amb un amfitrió remot amb el valor definit en el botó de selecció de valors. En el BSD, aquest també serà el port que s'utilitzarà per a muntar.

  A menys que esteu utilitzant un tallafoc o teniu una opció de configuració de xarxa personalitzada, no caldrà canviar res.

  Omissió: 139

Estableix el nivell d'encriptatge a

  Estableix el nivell d'encriptatge que s'utilitza per a crear les connexions. Podeu triar les opcions de configuració següents:

  Cap

    No s'utilitza l'encriptatge.

  Sol·licitat

    Es requereix l'encriptatge.

  Requerit

    L'encriptatge és obligatori.

  Omissió: Cap

Aquest ordinador es troba en un veïnatge de xarxa gran

  A la configuració predeterminada, es consultarà a tots els exploradors mestres disponibles quan es compila la llista d'exploració. En els veïnatges de la xarxa grans això pot trigar molt. Si habiliteu aquesta opció, es restringirà la consulta als tres exploradors principals.

  Omissió: no seleccionada

Els exploradors mestres requereixen autenticació

  Si els exploradors mestres del grup de treball requereixen autenticació per a retornar la llista d'exploració, haureu de marcar aquest botó. Aquest podria ser el cas, per exemple, amb alguns dispositius NAS. Aquesta opció de configuració rarament és necessària i fins i tot pot provocar que un explorador mestre retorni una llista d'exploració buida.

  Omissió: no seleccionada

Usa Kerberos per a l'autenticació

  Utilitza Kerberos per a l'autenticació en un entorn d'Active Directory.

  Omissió: no seleccionada

Usa la «ccache» del Winbind per a l'autenticació

  Intenta utilitzar les credencials emmagatzemades a la memòria cau per Winbind.

  Omissió: no seleccionada

#### Activació per LAN (Wake-On-LAN)

Per a poder utilitzar la capacitat Wake-On-LAN del Smb4K, haureu d'habilitar aquesta opció. Els servidors que s'hagin de despertar s'hauran de definir mitjançant l'editor de configuració personalitzada.

Activa les funcionalitats «Wake-On-LAN»

  Habilita les característiques Wake-on-LAN. El «Wake-on-LAN» (WOL) és un estàndard de xarxa ethernet d'ordinadors que permet engegar o despertar un ordinador amb un missatge de xarxa. El Smb4K utilitza un paquet màgic enviat mitjançant un sòcol UDP per a despertar servidors remots. Si voleu disposar dels avantatges de la funcionalitat «Wake-On-LAN» cal activar aquesta opció.

  Omissió: no seleccionada

  Temps d'espera

    Aquest és el temps d'espera en segons entre l'enviament dels paquets màgics «Wake-On-LAN» i l'escaneig del veïnatge de xarxa o del muntatge d'una compartició.

    Omissió: 5 s

Muntatge
Muntatge

## Muntatge

Aquesta pàgina de configuració conté totes les opcions de configuració relatives al muntatge de les comparticions. Les opcions de configuració que apareixen aquí dependran del sistema operatiu que empreu.

### Configuració bàsica

Les opcions de configuració en aquesta pestanya són les mateixes per a tots els sistemes operatius admesos.

#### Comportament

Torna a muntar les comparticions

  Torna a muntar totes les vostres comparticions que estaven muntades quan vàreu sortir del programa o canviar el perfil. Si un dels muntatges falla, el Smb4K ho reintentarà la pròxima vegada que s'iniciï. S'ignoraran les comparticions que pertanyin a altres usuaris.

  Omissió: no seleccionada

  Nombre d'intents de remuntatge

    Estableix el nombre d'intents que es faran per a tornar a muntar les comparticions abans que el Smb4K desisteixi.

    Omissió: 1

  Interval entre els intents de remuntatge

    Estableix el temps d'espera entre els intents per a tornar a muntar les comparticions.

    Omissió: 5 min

Desmunta totes les comparticions personals en sortir

  Desmunta totes les comparticions que us pertanyen quan el programa acaba. S'ignoraran les comparticions que pertanyin a altres usuaris.

  Omissió: no seleccionada

Força el desmuntatge de les comparticions inaccessibles

  Força el desmuntatge de comparticions inaccessibles (només al Linux®). En cas d'una compartició inaccessible, es porta a terme un desmuntatge fluix. Abans de portar a terme el desmuntatge real, es mostrarà un diàleg d'avís sol·licitant l'aprovació del desmuntatge.

  Omissió: no seleccionada

Detecta totes les comparticions que hi ha muntades al sistema

  No només veurà les comparticions que s'han muntat i que us pertanyen, sinó també totes les altres muntades que utilitzin el sistema de fitxers SMBFS (BSD) i CIFS (Linux®) que hi ha al sistema.

  Omissió: no seleccionada

### Configuració normal del muntatge (només al Linux®)

La pestanya Configuració normal de muntatge només és disponible al Linux® i les opcions llistades fan referència a l'ordre mount.cifs(8) / mount.smb3(8). Les opcions de configuració presents a BSD es poden trobar a la secció Configuració de muntatge (només BSD).

#### Opcions comunes

Accés d'escriptura

  L'accés d'escriptura a un recurs compartit es pot determinar aquí. Aquesta opció és independent de la màscara de fitxers i de les opcions de configuració per a la màscara de carpeta anterior. Les opcions disponibles són:

  Lectura-escriptura

    Opció: `rw`

    Munta la compartició en lectura i escriptura.

  Només de lectura

    Opció: `ro`

    Munta la compartició només en lectura.

  Omissió: no seleccionat; lectura-escriptura

Joc de caràcters del client

  Opció: `iocharset=CHARSET`

  Estableix el joc de caràcters utilitzat a la banda del client (és a dir, el vostre ordinador) a un dels següents:

  Predeterminat

    El joc de caràcters predeterminat utilitzat pel nucli del client. En aquest cas l'opció `iocharset` s'omet de la línia d'ordres.

  ISO-8859-1

    ISO/IEC 8859-1:1998. Aquest esquema de codificació de caràcters s'utilitza a Amèrica, Europa occidental, Oceania i gran part d'Àfrica.

  ISO-8859-2

    ISO/IEC 8859-2:1999. Es coneix informalment com a «Latin-2». En general, està destinat als idiomes d'Europa central o oriental que estan escrits en l'alfabet llatí.

  ISO-8859-3

    ISO/IEC 8859-3:1999. Es coneix informalment com a «Latin-3» o Europa del sud. Es va dissenyar per a cobrir el turc, maltès i esperanto, encara que la introducció de l'ISO / IEC 8859-9 el va substituir per al turc.

  ISO-8859-4

    ISO/IEC 8859-4:1998. Es coneix informalment com a «Latin-4» o Europa del nord. Es va dissenyar per a cobrir l'estonià, letó, lituà, groenlandès i sami. Ha estat substituït en gran manera per l'ISO/IEC 8859-10 i Unicode.

  ISO-8859-5

    ISO/IEC 8859-5:1999. Es coneix informalment com a llatí/ciríl·lic. Es va dissenyar per a cobrir els idiomes que empren un alfabet ciríl·lic com el búlgar, belarús, rus, serbi i macedoni, però mai s'ha emprat àmpliament.

  ISO-8859-6

    ISO/IEC 8859-6:1999. Es coneix informalment com a llatí/àrab. Es va dissenyar per a cobrir l'àrab.

  ISO-8859-7

    ISO/IEC 8859-7:2003. Es coneix informalment com a llatí/grec. Es va dissenyar per a cobrir l'idioma grec modern.

  ISO-8859-8

    ISO/IEC 8859-8:1999. Es coneix informalment com a llatí/hebreu. L'ISO/IEC 8859-8 cobreix totes les lletres hebrees, però no els signes vocals hebreus.

  ISO-8859-9

    ISO/IEC 8859-9:1999. Es coneix informalment com a «Latin-5» o turc. Es va dissenyar per a cobrir l'idioma turc, dissenyat per a ser més útil que la codificació ISO/IEC 8859-3.

  ISO-8859-13

    ISO/IEC 8859-13:1998. Es coneix informalment com a «Latin-7» o Vora del Bàltic. Es va dissenyar per a cobrir els idiomes bàltics i ha afegit caràcters emprats en l'idioma polonès que falten en les codificacions anteriors ISO 8859-4 i ISO 8859-10. A diferència d'aquests dos, no cobreix els idiomes nòrdics.

  ISO-8859-14

    ISO/IEC 8859-14:1998. Es coneix informalment com a «Latin-8» o cèltic. Es va dissenyar per a cobrir els idiomes celtes, com l'irlandès, el Manx, el gaèlic escocès, el gal·lès, el còrnic i el bretó.

  ISO-8859-15

    ISO/IEC 8859-15:1999. Es coneix informalment com a «Latin-9» (i per un temps «Latin-0»). És similar a l'ISO 8859-1 i, per tant, també està dissenyat per als idiomes d'«Europa occidental», però substitueix alguns símbols menys comuns amb el símbol de l'euro i algunes lletres que s'han considerat necessàries.

  UTF-8

    Format de transformació Unicode (o joc de caràcters codificats universals) de 8 bits. L'UTF-8 és emprat per moltes distribucions de Linux® com a joc de caràcters predeterminat i, a més, és la codificació més normal per a la World Wide Web.

  KOI8-R

    El KOI8-R (RFC 1489) és una codificació de caràcters de 8 bits, derivada de la codificació KOI-8 del programador Andrei Chernov el 1993 i dissenyada per a cobrir el rus, la qual empra un alfabet ciríl·lic.

  KOI8-U

    El KOI8-U (RFC 2319) és una codificació de caràcters de 8 bits, dissenyada per a cobrir l'ucraïnès, la qual empra un alfabet ciríl·lic.

  KOI8-RU

    El KOI8-RU és una codificació de caràcters de 8 bits, dissenyada per a cobrir el rus, l'ucraïnès i el belarús, les quals empren un alfabet ciríl·lic.

  cp1251

    El Windows-1251 és una codificació de caràcters de 8 bits, dissenyada per a cobrir els idiomes que empren l'escriptura ciríl·lica, com el rus, el búlgar, el serbi ciríl·lic i altres idiomes. Al Linux®, la codificació es coneix com a cp1251.

  GB2312

    El GB/T 2312-1980 és un joc de caràcters oficials clau de la República Popular de la Xina, el qual s'empra per als caràcters xinesos simplificats. El GB2312 és el nom d'Internet registrat per l'EUC-CN, la qual és la seva forma codificada habitual. El GB/T 2312-1980 ha estat substituït pel GBK i GB18030, els quals inclouen caràcters addicionals, però el GB/T 2312 segueix sent d'ús generalitzat com a un subconjunt d'aquestes codificacions.

  Big5

    Big5 o Big5 és un mètode de codificació de caràcters xinesos emprat a Taiwan, Hong Kong i Macau per als caràcters xinesos tradicionals. La República Popular de la Xina (PRC), la qual empra els caràcters xinesos simplificats, utilitza en el seu lloc el joc de caràcters GB 18030.

  EUC-JP

    L'EUC-JP és una codificació d'amplada variable que s'empra per a representar els elements de tres estàndards per al joc de caràcters japonesos, això és JIS X 0208, JIS X 0212 i JIS X 0201.

  EUC-KR

    L'EUC-KR és una codificació d'amplada variable per a representar text en coreà emprant dos jocs de caràcters codificats, el KS X 1001 (anteriorment KS C 5601) i l'ISO 646:KR (KS X 1003, anteriorment KS C 5636) o US-ASCII, segons la variant. El KS X 2901 (anteriorment KS C 5861) estipula la codificació i la RFC 1557 el va batejar com a EUC-KR.

  TIS-620

    L'estàndard industrial tailandès 620-2533, normalment conegut com a TIS-620, és el joc de caràcters i la codificació de caràcters més habitual per a l'idioma tailandès.

  Omissió: no seleccionat; CHARSET: predeterminat

#### Admetre les ampliacions Unix del CIFS

Tots o la majoria dels servidors admeten les ampliacions Unix del CIFS

  Opció: cap

  La majoria de les versions de Samba admeten les ampliacions CIFS d'Unix o POSIX. Per a aquests servidors, algunes opcions no són necessàries, perquè els valors correctes es negocien durant el procés de muntatge. Per als altres servidors, és possible que vulgueu desmarcar aquestes opcions, de manera que es puguin passar al servidor els valors predefinits. Cal tenir en compte que si l'ordinador està ubicat en un veïnatge de xarxa dominat per Windows® amb només alguns servidors de Samba, podeu desmarcar aquesta opció amb seguretat i definir una configuració personalitzada per als servidors de Samba.

  En el cas que desmarqueu aquesta opció, considereu canviar les comprovacions de a Configuració avançada de muntatge.

  Omissió: seleccionada

Estableix l'ID d'usuari i de grup

  Opcions: `uid=UID` i `gid=GID`

  El Smb4K utilitza l'ID d'usuari i de grup per al muntatge si aquesta opció està activada. Es mostren aquí només amb finalitats informatives i no es poden canviar.

  En el cas que se seleccioni les ampliacions Unix del CIFS, aquest paràmetre es desactiva.

  Omissió: seleccionat; UID: el vostre UID, GID: el vostre GID

Mode del fitxer

  Opció: `file_mode=MODE`

  Estableix els permisos que s'aplicaran als fitxers. El valor es dona en octal i haurà de tenir 3 o 4 dígits. No es permeten SUID, SGID ni el bit apegalós. Per a obtenir més informació sobre el mode de fitxer (file_mode), cal llegir les pàgines de manual mount(8) i umask(2).

  En el cas que se seleccioni les ampliacions Unix del CIFS, aquest paràmetre es desactiva.

  Omissió: seleccionat; ARG: 0755

Mode directori

  Opció: `dir_mode=MODE`

  Estableix els permisos que s'aplicaran als directoris. El valor es dona en octal i haurà de tenir 3 o 4 dígits. No es permeten SUID, SGID ni el bit apegalós. Per a obtenir més informació sobre el mode de directori (dir_mode), cal llegir les pàgines de manual mount(8) i umask(2).

  En el cas que se seleccioni les ampliacions Unix del CIFS, aquest paràmetre es desactiva.

  Omissió: seleccionat; ARG: 0755

### Configuració avançada del muntatge (només al Linux®)

La pestanya Configuració avançada de muntatge només és disponible al Linux® i les opcions llistades fan referència a l'ordre mount.cifs(8) / mount.smb3(8). Les opcions de configuració presents a BSD es poden trobar a la secció Configuració de muntatge (només BSD).

Assigna definitivament l'UID

  Opció: `forceuid`

  Demana al client (és a dir, a la vostra banda) que ignori qualsevol ID d'usuari (UID) proporcionat pel servidor per als fitxers i directoris, i que assigni sempre el propietari al valor de l'UID transmès.

  Omissió: no seleccionada

Assigna definitivament el GID

  Opció: `forcegid`

  Demana al client (és a dir, a la vostra banda) que ignori qualsevol ID de grup (GID) proporcionat pel servidor per als fitxers i directoris, i que assigni sempre el propietari al valor del GID transmès.

  Omissió: no seleccionada

Fes les comprovacions dels permisos

  Opció: `perm` or `noperm`

  El client comprovarà si teniu l'UID i el GID correcte per a manipular els fitxers i directoris en la compartició. Això es fa a més de la comprovació normal de l'ACL sobre la màquina de destinació, el qual és realitzat pel programari del servidor. Segurament voldreu desactivar aquesta característica si el/s servidor/s admeten les ampliacions Unix del CIFS i, per tant, no permeten accedir completament a la compartició.

  Omissió: no seleccionada

Intenta establir l'UID i el GID

  Opció: `setuids` o `nosetuids`

  Si les ampliacions Unix del CIFS es negocien amb el servidor, la banda del client intentarà establir els UID i GID efectius del procés local sobre els fitxers, directoris i dispositius creats recentment. Si aquesta característica està desactivada, s'utilitzaran els identificadors UID i GID definits per a la compartició. Es recomana llegir la pàgina de manual mount.cifs(8) abans de canviar aquesta opció de configuració.

  Omissió: no seleccionada

Usa els números de node-i del servidor

  Opció: `serverino` o `noserverino`

  Utilitza els números dels nodes-i (identificadors de fitxer persistents únics) retornats pel servidor en lloc de generar automàticament els nombres temporals del node-i a la banda del client. Aquest paràmetre no tindrà cap efecte si el servidor no admet retornar els números de node-i o similar. Es recomana llegir la pàgina de manual mount.cifs(8) abans de canviar aquesta opció de configuració.

  Omissió: seleccionada

Tradueix els caràcters reservats

  Opció: `mapchars` o `nomapchars`

  Tradueix sis dels set caràcters reservats (no la barra inversa, però inclou els dos punts, signe d'interrogació, canonada, asterisc, els caràcters més que i menys que) a l'interval de remapatge (per sobre de 0xF000), el qual també permet que el client reconegui els fitxers creats amb aquests caràcters per a l'emulació POSIX de Windows®. Això també pot ser útil quan es munta a la majoria de versions de Samba. Això no tindrà cap efecte si el servidor no admet Unicode.

  Omissió: no seleccionada

No enviïs sol·licituds de bloqueig d'intervals de bytes

  Opció: `nobrl`

  No enviïs sol·licituds de bloqueig d'intervals de bytes al servidor. Això és necessari per a determinades aplicacions que trenquen amb els bloqueigs d'intervals de bytes obligatoris de l'estil CIFS (i la majoria dels servidors CIFS encara no permeten sol·licituds d'avís de bloqueig d'intervals de bytes).

  Omissió: no seleccionada

Versió del protocol SMB

  Opció: `vers=VERS`

  Defineix quina versió del protocol SMB s'ha d'utilitzar. Normalment, aquesta opció no necessita estar habilitada perquè la versió del protocol es negocia entre el client i el servidor.

  Es permeten els valors següents:

  1.0 (Protocol CIFS/SMBv1 clàssic)

    Això farà que mount.cifs(8) utilitzi el protocol CIFS/SMBv1 clàssic.

  2.0 (Windows Vista SP1/Windows Server 2008)

    Això farà que mount.cifs(8) utilitzi el protocol SMBv2.002. Aquest es va introduir inicialment en el Windows® Vista Service Pack 1 i el Windows® Server 2008 de Microsoft®.

    Cal tenir en compte que la versió inicial de Windows® Vista de Microsoft® parlava un dialecte lleugerament diferent (2.000) que no està admès.

  2.1 (Windows 7/Windows Server 2008R2)

    Això farà que mount.cifs(8) utilitzi el protocol SMBv2.1 que es va introduir inicialment en el Windows® 7 i el Windows® Server 2008R2 de Microsoft®.

  3.0 (Windows 8/Windows Server 2012)

    Això farà que mount.cifs(8) utilitzi el protocol SMBv3.0 que es va introduir inicialment en el Windows® 8 i el Windows® Server 2012 de Microsoft®.

  3.0.2 (Windows 8.1/Windows Server 2012R2)

    Això farà que mount.cifs(8) utilitzi el protocol SMBv3.0.2 que es va introduir inicialment en el Windows® 8.1 i el Windows® Server 2012R2 de Microsoft®.

  3.1.1 (Windows Server 2016)

    Això farà que mount.cifs(8) utilitzi el protocol SMBv3.1.1 que es va introduir inicialment en el Windows® Server 2016 de Microsoft®.

  3 (Versió 3.0 i superior)

    Això farà que mount.cifs(8) utilitzi la versió del protocol SMBv3.0 o superior.

  predeterminat (Negocia la versió més alta)

    Això farà que mount.cifs(8) intenti negociar la versió SMBv2+ més alta que acceptin tant el client com el servidor.

  Omissió: no seleccionat; VERS: predeterminat (Negocia la versió més alta)

Mode de la memòria cau

  Opció: `cache=ARG`

  Defineix com es gestionen les sol·licituds de lectura i escriptura. En cas que trieu no desar les dades dels fitxers a la memòria cau, el client mai utilitzarà la memòria cau per a les lectures i escriptures normals. Sempre accedirà directament al servidor per a satisfer una sol·licitud de lectura o escriptura. Si trieu seguir directament el protocol CIFS/SMB2, la memòria cau només serà confiable si el client ha establert un bloqueig d'operació («oplock»). Si el client no ha establert cap bloqueig d'operació, llavors el client ometrà la memòria cau i accedirà directament al servidor per a la sol·licitud de lectura o escriptura. Triant permetre una semàntica més laxa de la memòria cau, a vegades pot proporcionar un rendiment millor a canvi de la coherència de la memòria cau. Aquesta opció pot provocar corrupció de les dades, si diversos clients accedeixen al mateix conjunt de fitxers en el servidor al mateix temps. Per això, es recomana el mode directe de la memòria cau.

  Es permeten els valors següents:

  No desis a la memòria cau les dades dels fitxers

    Això farà que mount.cifs(8) no emmagatzemi a la memòria cau les dades del fitxer.

  Segueix directament el protocol CIFS/SMB2

    Això farà que mount.cifs(8) segueixi el protocol CIFS/SMB2 de manera estricta.

  Permet una semàntica més laxa de la memòria cau

    Això farà que mount.cifs(8) permeti una semàntica més laxa de la memòria cau.

  Omissió: no seleccionat; ARG: Segueix estrictament el protocol CIFS/SMB2

Mode de seguretat

  Mode de seguretat. Per a poder utilitzar aquesta opció, es requereix el mòdul 1.40 o superior del nucli CIFS.

  Els valors permesos són:

  Connecta com a usuari nul (sense nom)

    S'utilitzarà l'argument `sec=none` de la línia d'ordres. Això farà que mount.cifs(8) intenti connectar com a un usuari nul (sense nom).

  Autenticació Kerberos 5

    S'utilitzarà l'argument `sec=krb5` de la línia d'ordres. Això farà que mount.cifs(8) utilitzi l'autenticació del Kerberos versió 5.

  Autenticació Kerberos 5 i signatura dels paquets

    S'utilitzarà l'argument `sec=krb5i` de la línia d'ordres. Això farà que mount.cifs(8) utilitzi l'autenticació del Kerberos versió 5 i que forci la signatura dels paquets.

  Protocol NTLM

    S'utilitzarà l'argument `sec=ntlm` de la línia d'ordres. Això farà que mount.cifs(8) utilitzi el resum «hash» de la contrasenya NTLM. Fins al nucli Linux® versió 3.8, aquesta és l'opció de configuració predeterminada.

  Protocol NTLM i signatura dels paquets

    S'utilitzarà l'argument `sec=ntlmi` de la línia d'ordres. Això farà que mount.cifs(8) utilitzi el resum «hash» de la contrasenya NTLM i que forci la signatura dels paquets.

  Protocol NTLMv2

    S'utilitzarà l'argument `sec=ntlmv2` de la línia d'ordres. Això farà que mount.cifs(8) utilitzi el resum «hash» de la contrasenya NTLMv2.

  Protocol NTLMv2 i signatura dels paquets

    S'utilitzarà l'argument `sec=ntlmv2i` de la línia d'ordres. Això farà que mount.cifs(8) utilitzi el resum «hash» de la contrasenya NTLMv2 i que forci la signatura dels paquets.

  Protocol NTLMSSP

    S'utilitzarà l'argument `sec=ntlmssp` de la línia d'ordres. Això farà que mount.cifs(8) utilitzi el resum «hash» encapsulat de la contrasenya NTLMv2 en un missatge NTLMSSP en brut. Des del nucli Linux® versió 3.8, aquesta és l'opció de configuració predeterminada.

  Protocol NTLMSSP i signatura de paquets

    S'utilitzarà l'argument `sec=ntlmssp` de la línia d'ordres. Això farà que mount.cifs(8) utilitzi el resum «hash» encapsulat de la contrasenya NTLMv2 en un missatge NTLMSSP en brut i que forci la signatura dels paquets.

  Omissió: no seleccionat; Protocol NTLMSSP

### Configuració del muntatge (només al BSD)

La pestanya Configuració del muntatge només està disponible a FreeBSD, NetBSD i DragonFly BSD. Les opcions de configuració presents al Linux® es poden trobar a les seccions Configuració normal del muntatge (només al Linux®) i Configuració avançada del muntatge (només al Linux®).

#### Opcions comunes

Estableix l'ID d'usuari i de grup

  Opcions: `-u UID` i `-g GID`

  El Smb4K utilitza l'ID d'usuari i de grup per al muntatge si aquesta opció està activada. Es mostren aquí només amb finalitats informatives i no es poden canviar.

  En el cas que se seleccioni les ampliacions Unix del CIFS, aquest paràmetre es desactiva.

  Omissió: seleccionat; UID: el vostre UID, GID: el vostre GID

Mode del fitxer

  Opció: `-f MODE`

  Estableix els permisos que s'aplicaran als fitxers. El valor es dona en octal i haurà de tenir 3 o 4 dígits. No es permeten SUID, SGID ni el bit apegalós. Per a obtenir més informació sobre el mode de fitxer, cal llegir les pàgines de manual mount_smbfs(8) i umask(2).

  Omissió: 0755

Mode directori

  Opció: `-d MODE`

  Estableix els permisos que s'aplicaran als directoris. El valor es dona en octal i haurà de tenir 3 o 4 dígits. No es permeten SUID, SGID ni el bit apegalós. Per a obtenir més informació sobre el mode de directori, cal llegir les pàgines de manual mount_smbfs(8) i umask(2).

  Omissió: 0755

#### Jocs de caràcters

Usa els jocs de caràcters

  Opció: `-E cs1:cs2`

  Utilitza el joc de caràcters local i del servidor.

  Omissió: no seleccionada

  Joc de caràcters del client

    Utilitza aquest joc de caràcters per a la banda del client. Hi ha disponibles aquests jocs de caràcters:

    Predeterminat

      Estableix el joc de caràcters utilitzat pel nucli del client.

    ISO-8859-1

      ISO/IEC 8859-1:1998. Aquest esquema de codificació de caràcters s'utilitza a Amèrica, Europa occidental, Oceania i gran part d'Àfrica.

    ISO-8859-2

      ISO/IEC 8859-2:1999. Es coneix informalment com a «Latin-2». En general, està destinat als idiomes d'Europa central o oriental que estan escrits en l'alfabet llatí.

    ISO-8859-3

      ISO/IEC 8859-3:1999. Es coneix informalment com a «Latin-3» o Europa del sud. Es va dissenyar per a cobrir el turc, maltès i esperanto, encara que la introducció de l'ISO / IEC 8859-9 el va substituir per al turc.

    ISO-8859-4

      ISO/IEC 8859-4:1998. Es coneix informalment com a «Latin-4» o Europa del nord. Es va dissenyar per a cobrir l'estonià, letó, lituà, groenlandès i sami. Ha estat substituït en gran manera per l'ISO/IEC 8859-10 i Unicode.

    ISO-8859-5

      ISO/IEC 8859-5:1999. Es coneix informalment com a llatí/ciríl·lic. Es va dissenyar per a cobrir els idiomes que empren un alfabet ciríl·lic com el búlgar, belarús, rus, serbi i macedoni, però mai s'ha emprat àmpliament.

    ISO-8859-6

      ISO/IEC 8859-6:1999. Es coneix informalment com a llatí/àrab. Es va dissenyar per a cobrir l'àrab.

    ISO-8859-7

      ISO/IEC 8859-7:2003. Es coneix informalment com a llatí/grec. Es va dissenyar per a cobrir l'idioma grec modern.

    ISO-8859-8

      ISO/IEC 8859-8:1999. Es coneix informalment com a llatí/hebreu. L'ISO/IEC 8859-8 cobreix totes les lletres hebrees, però no els signes vocals hebreus.

    ISO-8859-9

      ISO/IEC 8859-9:1999. Es coneix informalment com a «Latin-5» o turc. Es va dissenyar per a cobrir l'idioma turc, dissenyat per a ser més útil que la codificació ISO/IEC 8859-3.

    ISO-8859-13

      ISO/IEC 8859-13:1998. Es coneix informalment com a «Latin-7» o Vora del Bàltic. Es va dissenyar per a cobrir els idiomes bàltics i ha afegit caràcters emprats en l'idioma polonès que falten en les codificacions anteriors ISO 8859-4 i ISO 8859-10. A diferència d'aquests dos, no cobreix els idiomes nòrdics.

    ISO-8859-14

      ISO/IEC 8859-14:1998. Es coneix informalment com a «Latin-8» o cèltic. Es va dissenyar per a cobrir els idiomes celtes, com l'irlandès, el Manx, el gaèlic escocès, el gal·lès, el còrnic i el bretó.

    ISO-8859-15

      ISO/IEC 8859-15:1999. Es coneix informalment com a «Latin-9» (i per un temps «Latin-0»). És similar a l'ISO 8859-1 i, per tant, també està dissenyat per als idiomes d'«Europa occidental», però substitueix alguns símbols menys comuns amb el símbol de l'euro i algunes lletres que s'han considerat necessàries.

    UTF-8

      Format de transformació Unicode (o joc de caràcters codificats universals) de 8 bits. L'UTF-8 és emprat per moltes distribucions de Linux® com a joc de caràcters predeterminat i, a més, és la codificació més normal per a la World Wide Web.

    KOI8-R

      El KOI8-R (RFC 1489) és una codificació de caràcters de 8 bits, derivada de la codificació KOI-8 del programador Andrei Chernov el 1993 i dissenyada per a cobrir el rus, la qual empra un alfabet ciríl·lic.

    KOI8-U

      El KOI8-U (RFC 2319) és una codificació de caràcters de 8 bits, dissenyada per a cobrir l'ucraïnès, la qual empra un alfabet ciríl·lic.

    KOI8-RU

      El KOI8-RU és una codificació de caràcters de 8 bits, dissenyada per a cobrir el rus, l'ucraïnès i el belarús, les quals empren un alfabet ciríl·lic.

    cp1251

      El Windows-1251 és una codificació de caràcters de 8 bits, dissenyada per a cobrir els idiomes que empren l'escriptura ciríl·lica, com el rus, el búlgar, el serbi ciríl·lic i altres idiomes. Al Linux®, la codificació es coneix com a cp1251.

    GB2312

      El GB/T 2312-1980 és un joc de caràcters oficials clau de la República Popular de la Xina, el qual s'empra per als caràcters xinesos simplificats. El GB2312 és el nom d'Internet registrat per l'EUC-CN, la qual és la seva forma codificada habitual. El GB/T 2312-1980 ha estat substituït pel GBK i GB18030, els quals inclouen caràcters addicionals, però el GB/T 2312 segueix sent d'ús generalitzat com a un subconjunt d'aquestes codificacions.

    Big5

      Big5 o Big5 és un mètode de codificació de caràcters xinesos emprat a Taiwan, Hong Kong i Macau per als caràcters xinesos tradicionals. La República Popular de la Xina (PRC), la qual empra els caràcters xinesos simplificats, utilitza en el seu lloc el joc de caràcters GB 18030.

    EUC-JP

      L'EUC-JP és una codificació d'amplada variable que s'empra per a representar els elements de tres estàndards per al joc de caràcters japonesos, això és JIS X 0208, JIS X 0212 i JIS X 0201.

    EUC-KR

      L'EUC-KR és una codificació d'amplada variable per a representar text en coreà emprant dos jocs de caràcters codificats, el KS X 1001 (anteriorment KS C 5601) i l'ISO 646:KR (KS X 1003, anteriorment KS C 5636) o US-ASCII, segons la variant. El KS X 2901 (anteriorment KS C 5861) estipula la codificació i la RFC 1557 el va batejar com a EUC-KR.

    TIS-620

      L'estàndard industrial tailandès 620-2533, normalment conegut com a TIS-620, és el joc de caràcters i la codificació de caràcters més habitual per a l'idioma tailandès.

    Omissió: Predeterminat

  Joc de caràcters del servidor

    Utilitza aquest joc de caràcters per a la banda del servidor. Hi ha disponibles aquests jocs de caràcters:

    Predeterminat

      Joc de caràcters predeterminat utilitzat pel servidor.

    cp437

      La pàgina de codis 437 és el joc de caràcters de l'IBM PC (ordinador personal) original. També es coneix com a CP437, OEM-US, OEM 437, PC-8 o DOS Latin US. El joc inclou tots els caràcters ASCII imprimibles, codis estesos per a les lletres amb accents (diacrítics), algunes lletres gregues, icones i símbols de dibuix de línies.

    cp720

      La pàgina de codis 720 és una pàgina de codis utilitzada per a escriure en àrab a Egipte, Iraq, Jordània, Aràbia Saudita i Síria.

    cp737

      La pàgina de codis 737 és una pàgina de codis utilitzada per a escriure en grec a Grècia.

    cp775

      La pàgina de codis 775 és una pàgina de codis utilitzada per a escriure en els idiomes estonià, lituà i letó.

    cp850

      La pàgina de codis 850 és una pàgina de codis utilitzada a Europa Occidental.

    cp852

      La pàgina de codis 852 és una pàgina de codis utilitzada per a escriure en idiomes d'Europa Central que utilitzen l'escriptura llatina (com el bosnià, croat, txec, hongarès, polonès, romanès, serbi, eslovac o eslovè).

    cp855

      La pàgina de codis 855 és una pàgina de codis utilitzada per a escriure en escriptura ciríl·lica. La pàgina de codis 872 és l'actualització de la moneda a euros de la pàgina de codis 855.

    cp857

      La pàgina de codis 857 és una pàgina de codis utilitzada a Turquia per a escriure en turc. Es basa en la pàgina de codis 850, però amb molts canvis. Inclou tots els caràcters de l'ISO 8859-9.

    cp858

      La pàgina de codis 858 és una pàgina de codis utilitzada per a escriure en idiomes d'Europa occidental. Igual que la pàgina de codis 850, la pàgina de codis 858 admet tot el repertori de l'ISO 8859-1, però en una disposició diferent.

    cp860

      La pàgina de codis 860 és una pàgina de codis utilitzada a Portugal per a escriure en portuguès i també és adequada per a escriure en espanyol i italià.

    cp861

      La pàgina de codis 861 és una pàgina de codis utilitzada a Islàndia per a escriure en l'idioma islandès (així com en altres idiomes nòrdics).

    cp862

      La pàgina de codis 862 és una pàgina de codis utilitzada per a l'hebreu a Israel.

    cp863

      La pàgina de codis 863 és una pàgina de codis que s'utilitza al Canadà per a escriure en francès (principalment al Quebec), tot i que no té algunes lletres.

    cp864

      La pàgina de codis 864 és una pàgina de codis utilitzada per a escriure en àrab a Egipte, Iraq, Jordània, Aràbia Saudita i Síria.

    cp865

      La pàgina de codis 865 és una pàgina de codis utilitzada a Dinamarca i Noruega per a escriure en idiomes nòrdics (excepte l'islandès, per al qual s'utilitza la pàgina de codis 861).

    cp866

      La pàgina de codis 866 és una pàgina de codis utilitzada a Rússia per a escriure en escriptura ciríl·lica.

    cp869

      La pàgina de codis 869 és una pàgina de codis utilitzada per a escriure en grec.

    cp874

      La pàgina de codis 874, també coneguda com a pàgina de codis 9066, s'utilitza per a escriure en tailandès.

    cp932

      La pàgina de codis 932 és la pàgina de codis de Microsoft® Windows® per a l'idioma japonès, la qual és una variant estesa de la codificació de caràcters japonesos Shift JIS.

    cp936

      La pàgina de codis 936 és la pàgina de codis de Microsoft® Windows® per al xinès simplificat.

    cp949

      La pàgina de codis 949 és la pàgina de codis de Microsoft® Windows® per a l'idioma coreà.

    cp950

      La pàgina de codis 950 és la pàgina de codis de Microsoft® Windows® per al xinès tradicional.

    cp1250

      La pàgina de codis 1250 és una pàgina de codis de Microsoft® Windows® per a representar textos en idiomes d'Europa Central i Europa de l'Est que empren escriptura llatina, com el polonès, txec, eslovac, hongarès, eslovè, bosnià, croat, serbi (escriptura llatina), romanès (abans de la reforma ortogràfica de 1993) i albanès. També es pot utilitzar amb l'idioma alemany.

    cp1251

      La pàgina de codis 1251 és una pàgina de codis de Microsoft® Windows® dissenyada per a cobrir els idiomes que utilitzen l'escriptura ciríl·lica, com el rus, el búlgar, el serbi ciríl·lic i altres idiomes.

    cp1252

      La pàgina de codis 1252 és una pàgina de codis de Microsoft® Windows® utilitzada per a l'anglès i molts idiomes europeus, inclosos l'espanyol, francès i alemany.

    cp1253

      La pàgina de codis 1253 és una pàgina de codis de Microsoft® Windows® que s'utilitza per a escriure en grec modern. No és capaç d'admetre el grec politònic més antic.

    cp1254

      La pàgina de codis 1254 és una pàgina de codis de Microsoft® Windows® emprada per a escriure en turc.

    cp1255

      La pàgina de codis 1255 és una pàgina de codis de Microsoft® Windows® emprada per a escriure en hebreu.

    cp1256

      La pàgina de codis 1256 és una pàgina de codis de Microsoft® Windows® per a escriure en àrab (i possiblement en altres idiomes que empren l'escriptura àrab, com el persa i l'urdú).

    cp1257

      La pàgina de codis 1257 és una pàgina de codis de Microsoft® Windows® que admet els idiomes estonià, letó i lituà.

    cp1258

      La pàgina de codis 1258 és una pàgina de codis de Microsoft® Windows® per a representar textos en vietnamita. Utilitza la combinació de signes diacrítics.

    unicode

      L'unicode és un estàndard de tecnologia de la informació per a la codificació, representació i gestió de text expressat en la majoria dels sistemes d'escriptura del món.

    Per omissió: Predeterminat

Sincronitzar
Sincronitzar

## Sincronitzar

Aquesta pàgina de configuració conté les opcions que influeixen en el comportament de l'ordre rsync(1), la qual s'utilitza per a sincronitzar les comparticions remotes amb les locals i viceversa. Només estarà disponible, si el rsync(1) està instal·lat al vostre sistema. Es recomana que llegiu la pàgina del manual abans d'utilitzar la característica de sincronització per primera vegada. Tanmateix, les opcions de configuració segures estan predefinides. No es farà cap mal, si l'inicieu immediatament.

### Configuració bàsica

#### Directori de sincronització

Prefix de sincronització

  Aquesta és la carpeta base sota la qual el Smb4K emmagatzema les dades transferides utilitzant el rsync(1). Es pot canviar utilitzant l'URL sol·licitant (feu clic al botó amb la icona de la carpeta) o introduint directament el camí nou al quadre de text. Es reconeixen les variables de camí com $HOME.

  Per a cada compartició que sincronitzeu, es generarà un subdirectori nou sota aquest prefix. Si voleu sincronitzar els continguts d'una compartició a una carpeta diferent, podeu definir-la al diàleg de sincronització.

  Omissió: `$HOME/smb4k_sync/`

#### Comportament

Mode d'arxiu

  Opció: `-a`/`--archive`, el mateix que `-rlptgoD` (no `-A`), `-X`, `-U`, `-N`, `-H`)

  Activa el mode d'arxiu. Aquesta és una forma ràpida de dir que voleu recursivitat i que voleu conservar gairebé tot. Tingueu en compte que `-a` no preserva els enllaços durs (`-H`), les llistes de control d'accés (ACL, `-A`), atributs ampliats (xattrs, `-X`), hores d'accés (`-U`) ni hores de creació (`-N`). Heu d'especificar aquestes opcions per separat. L'única excepció a l'equivalència anterior és quan s'especifica `--files-from`, en aquest cas no s'implica `-r`.

  En cas que no vulgueu executar el rsync(1) en el mode d'arxiu, trieu els arguments adequats en els paràmetres.

  Omissió: seleccionada

Recursiu en els subdirectoris

  Opció: `-r`/`--recursive`

  Recursiu en els subdirectoris.

  Omissió: no seleccionada

Usa noms de camins relatius

  Opció: `-R`/`--relative`

  Utilitza noms de camí relatius. Això significa que els noms de camins complets especificats en la línia d'ordres s'enviaran al servidor en comptes de només les últimes parts dels noms de fitxer.

  Omissió: no seleccionada

No enviïs directoris implícits

  Opció: `--no-implied-dirs`

  Aquesta opció afectarà el comportament predeterminat de l'opció `--relative`. Quan s'especifiqui, els atributs dels directoris implicats des dels noms d'origen no s'inclouran a la transferència. Això significa que els corresponents camins dels elements al sistema de destinació no es modificaran si existeixen, i qualsevol directori implicat que manqui serà creat amb els atributs predeterminats. Això encara permet que aquests camins dels elements implicats tinguin grans diferències, com ara un enllaç simbòlic a una carpeta en una de les bandes de la transferència i amb una carpeta real a l'altra banda.

  Per a més informació, hauríeu de llegir la pàgina de manual.

  Omissió: no seleccionada

Transfereix els directoris sense recursivitat

  Opció: `-d`/`--dirs`

  Li indica a la banda de l'enviament que inclogui qualsevol directori que trobi. A diferència de `--recursive`, el contingut de les carpetes no serà copiat, a menys que el nom especificat de la carpeta sigui «.» o que finalitzi amb una barra inclinada (p. ex., «.», «dir/.», «dir/», etc.) Sense aquesta opció o l'opció `--recursive`, el rsync(1) ometrà tots els directoris que trobi (i produirà un missatge en aquest sentit per a cadascun). Si especifiqueu ambdues opcions; `--dirs` i `--recursive`, tindrà precedència `--recursive`.

  Omissió: no seleccionada

#### Còpies de seguretat

Fes còpies de seguretat

  Opció: `-b`/`--backups`

  Amb aquesta opció, els fitxers de destinació preexistents es reanomenen mentre cada fitxer es transfereix o se suprimeix. Es pot controlar a on va el fitxer de còpia de seguretat i quin (si cal) sufix s'afegeix utilitzant les opcions `--backup-dir=DIR` i `--suffix=SUFIX`.

  Cal tenir en compte que si no especifiqueu `--backup-dir`, (1) l'opció `--omit-dir-times` estarà implicada i (2) si `--delete` també està en vigor (sense `--delete-excluded`), el rsync(1) afegirà una regla de filtratge de «protecció» per al sufix de la còpia de seguretat al final de totes les vostres exclusions existents (p. ex., `-f "P * ~"`). Això evitarà la supressió de fitxers de la còpia de seguretat. Cal tenir en compte que si esteu subministrant les vostres pròpies regles de filtratge, és possible que hàgiu d'inserir manualment la vostra pròpia regla d'exclusió/protecció en un lloc més amunt a la llista, de manera que tingui una prioritat prou alta per a ser efectiva (p. ex., si les vostres regles especifiquen una inclusió/exclusió final amb «*», la regla d'afegiment automàtic mai no seria abastada).

  Omissió: no seleccionada

Sufix de les còpies de seguretat

  Opció: `--suffix=SUFIX`

  Aquesta opció permet substituir el sufix predeterminat usat per a la còpia de seguretat amb l'opció `--backup`. El sufix predeterminat és ~ si no s'ha especificat `--backup-dir`, en cas contrari serà una cadena buida.

  Aquesta opció només estarà disponible si anteriorment heu marcat Fes còpies de seguretat.

  Omissió: no seleccionada; SUFIX: ~

Directori per a les còpies de seguretat

  Opció: `--backup-dir=DIR`

  En combinació amb l'opció `--backup`, això li indica al rsync(1) que emmagatzemi totes les còpies de seguretat a la carpeta especificada. És molt útil per a les còpies de seguretat incrementals. També podeu especificar un sufix per a la còpia de seguretat amb l'opció `--suffix` (en cas contrari, els fitxers per als quals es crea la còpia de seguretat a la carpeta especificada conservaran els noms de fitxer originals).

  Aquesta opció només estarà disponible si anteriorment heu marcat Fes còpies de seguretat.

  Omissió: no seleccionada; DIR: `$HOME`

### Gestionar els fitxers

#### General

Actualitza els fitxers

  Opció: `-u`/`--update`

  Això força que el rsync(1) ometi qualsevol fitxer que existeixi a la destinació i que tingui un temps de modificació més recent que el del fitxer d'origen. (Si un fitxer de destinació existent té un temps de modificació igual que el del fitxer d'origen, s'actualitzarà si les mides són diferents).

  Omissió: no seleccionada

Actualitza els fitxers en el lloc

  Opció: `--inplace`

  Això farà que el rsync(1) no creï una còpia nova del fitxer i després el mourà al lloc. En comptes d'això, el rsync(1) sobreescriurà el fitxer existent, el qual significa que l'algoritme rsync no pot assolir la quantitat total de reducció de la xarxa que podria ser d'una altra manera. Una excepció a això és si combineu l'opció amb `--backup`, ja que el rsync(1) és prou intel·ligent per a utilitzar el fitxer de còpia de seguretat com a fitxer base per a la transferència.

  Per a més informació, hauríeu de llegir la pàgina de manual.

  Omissió: no seleccionada

Gestiona eficientment els fitxers dispersos

  Opció: `-S`/`--sparse`

  Intenta gestionar els fitxers dispersos de forma eficient perquè pugueu prendre menys espai a la destinació. Entra en conflicte amb `--inplace` perquè no és possible sobreescriure les dades en un mode dispers.

  ### Nota

  No utilitzeu aquesta opció quan la destinació sigui un sistema de fitxers «tmpfs» sobre Solaris™. No sembla manejar correctament les cerques sobre regions nul·les i acaba corrompent els fitxers.

  Omissió: no seleccionada

Copia els fitxers sencers (sense l'algorisme del «rsync»)

  Opció: `-W`/`--whole-file`

  Amb aquesta opció, l'algoritme incremental del rsync(1) no s'utilitzarà i s'enviarà tot el fitxer. La transferència pot ser més ràpida si s'utilitza aquesta opció quan l'amplada de banda entre les màquines d'origen i destinació és superior a l'amplada de banda al disc (especialment quan el «disc» és en realitat un sistema de fitxers en xarxa). Aquest és el valor predeterminat quan l'origen i la destinació s'especifiquen com a camins locals.

  Omissió: no seleccionada

Actualitza només els fitxers que ja existeixen

  Opció: `--existing`/`--ignore-non-existing`

  Li indica al rsync(1) que ometi l'actualització dels fitxers que encara no existeixen a la destinació. Si aquesta opció es combina amb l'opció `--ignore-existing`, no s'actualitzarà cap fitxer (el qual pot ser útil si tot el que voleu fer és suprimir els fitxers que falten).

  Omissió: no seleccionada

Ignora els fitxers que ja existeixen

  Opció: `--ignore-existing`

  Li indica al rsync(1) que ometi l'actualització dels fitxers que ja existeixen a la destinació. Vegeu també `--ignore-non-existing`.

  Omissió: no seleccionada

#### Enllaços

Conserva els enllaços simbòlics

  Opció: `-l`/`--links`

  Copia els enllaços simbòlics com a enllaços simbòlics.

  Omissió: no seleccionada

Transforma els enllaços simbòlics

  Opció: `-L`/`--copy-links`

  Quan es trobin enllaços simbòlics, es copiarà l'element al qual apunten, en comptes de l'enllaç simbòlic.

  Omissió: no seleccionada

Transforma els enllaços simbòlics insegurs

  Opció: `--copy-unsafe-links`

  Només transforma els enllaços simbòlics «insegurs». Això significa que si es troba un enllaç simbòlic que està apuntant fora de l'arbre copiat, es transferirà l'element al qual es fa referència en comptes de l'enllaç simbòlic.

  Omissió: no seleccionada

Ignora els enllaços simbòlics insegurs

  Opció: `--safe-links`

  Li indica al rsync(1) que ignori qualsevol enllaç simbòlic que apunti fora de l'arbre copiat. Tots els enllaços simbòlics absoluts també s'ignoraran. L'ús d'aquesta opció juntament amb `--relative` pot donar resultats inesperats.

  Omissió: no seleccionada

Mastega («munge») els enllaços simbòlics

  Opció: `--munge-links`

  Li indica al rsync(1) que (1) modifiqui tots els enllaços simbòlics a la banda receptora de manera que els faci inutilitzables, però que es puguin recuperar, o (2) que desmunti els enllaços simbòlics a la banda de l'enviament que s'hagin emmagatzemat en un estat muntat. Això és útil si no confieu en l'origen de les dades per no acabar lliscant en un enllaç simbòlic a un lloc inesperat. Per a obtenir més informació sobre aquest argument, consulteu la pàgina del manual rsync(1).

  Omissió: no seleccionada

Conserva els enllaços durs

  Opció: `-H`/`--hard-links`

  Li indica al rsync(1) que cerqui fitxers amb enllaços durs a la transferència i que els enllaci amb els fitxers corresponents a la banda de la recepció. Sense aquesta opció, durant la transferència seran tractats com si fossin fitxers separats.

  Cal tenir en compte que el rsync(1) només podrà detectar els enllaços durs si ambdues parts de l'enllaç es troben a la llista dels fitxers que s'enviaran.

  Omissió: no seleccionada

Copia els enllaços simbòlics a directoris

  Opció: `-k`/`--copy-dirlinks`

  Aquesta opció fa que la banda de l'enviament tracti un enllaç simbòlic amb un directori com si fos un directori real. Això és útil si no voleu que acabin afectats els enllaços simbòlics amb no directoris, ja que s'hauria d'emprar `--copy-links`.

  Omissió: no seleccionada

Mantén els enllaços simbòlics a directoris

  Opció: `-K`/`--keep-dirlinks`

  Aquesta opció farà que la banda de la recepció tracti un enllaç simbòlic amb un directori com si fos un directori real, però només si coincideix amb un directori real del remitent. Sense aquesta opció, l'enllaç simbòlic de la recepció se suprimirà i se substituirà per un directori real.

  Omissió: no seleccionada

### Atributs dels fitxers i propietat

#### Atributs dels fitxers

Conserva els permisos

  Opció: `-p`/`--perms`

  Aquesta opció fa que la banda de la recepció estableixi els permisos en la destinació com els de l'origen.

  Omissió: no seleccionada

Conserva les llistes de control d'accés (ACL)

  Opció: `-A`/`--acls`

  Conserva les llistes de control d'accés. Aquesta opció fa que el rsync(1) actualitzi les ACL de destinació perquè siguin les mateixes que les ACL d'origen. L'opció també implica --perms. Els sistemes d'origen i de destinació cal que tinguin les entrades ACL compatibles perquè aquesta opció funcioni adequadament.

  Omissió: no seleccionada

Conserva els atributs ampliats

  Opció: `-X`/`--xattrs`

  Conserva els atributs ampliats. Aquesta opció fa que el rsync(1) actualitzi els atributs ampliats de destí perquè siguin els mateixos que els d'origen.

  Omissió: no seleccionada

Conserva les hores d'accés

  Opció: `-U`/`--atimes`

  Conserva les hores d'accés. Això fa que el rsync(1) estableixi les hores d'accés (ús) dels fitxers de destinació amb els mateixos valors que els dels fitxers d'origen.

  Omissió: no seleccionada

Conserva les hores de creació

  Opció: `-N`/`--crtimes`

  Conserva les hores de creació. Això fa que el rsync(1) estableixi les hores de creació (novetat) dels fitxers de destinació amb els mateixos valors que els dels fitxers d'origen.

  Omissió: no seleccionada

Conserva els dispositius i fitxers especials

  Opció: `-D`/`--devices --specials`

  Aquesta opció farà que el rsync(1) transfereixi els caràcters i els fitxers de dispositiu de blocs, així com els fitxers especials (com ara els sòcols i fifo) al sistema remot. Aquesta opció no tindrà efecte si la banda de la recepció no s'executa com a superusuari i no s'especifica `--super`.

  Omissió: no seleccionada

Conserva les hores

  Opció: `-t`/`--times`

  Li indica al rsync(1) que transfereixi els temps de modificació juntament amb els fitxers i que ho actualitzi en el sistema remot.

  Omissió: no seleccionada

Omet els directoris en conservar les hores

  Opció: `-O`/`--omit-dir-times`

  Li indica al rsync(1) que ometi els directoris quan mantinguin l'hora de modificació (vegeu `--times`).

  Omissió: no seleccionada

#### Propietat

Conserva el propietari

  Opció: `-o`/`--owner`

  Aquesta opció farà que el rsync(1) estableixi que el propietari del fitxer de destinació sigui el mateix que el del fitxer d'origen. De manera predeterminada, la conservació es farà per nom, però pot tornar a utilitzar el número d'ID en algunes circumstàncies (vegeu l'opció `--numeric-ids` per a un complet debat). Aquesta opció no tindrà cap efecte si la banda de la recepció del rsync(1) no s'està executant com a superusuari i si no s'ha especificat `--super`.

  Omissió: no seleccionada

Conserva el grup

  Opció: `-g`/`--group`

  Aquesta opció farà que el rsync(1) estableixi que el grup del fitxer de destinació sigui el mateix que el del fitxer d'origen. Si el programa a la banda de la recepció no s'està executant com a superusuari (o amb l'opció `--no-super`), només es conservaran els grups als quals sigui membre el receptor.

  Omissió: no seleccionada

### Transferència de fitxers

#### Compressió

Comprimeix les dades durant la transferència

  Opció: `-z`/`--compress`

  Comprimeix les dades dels fitxers durant la transferència.

  Omissió: no seleccionada

Estableix el nivell de compressió

  Opció: `--compress-level=NUM`

  Estableix explícitament el nivell de compressió a utilitzar. Si NÚM no és zero, l'argument `--compress` és implícit.

  Omissió: no seleccionada; NRE: 0

Omet la compressió per als sufixos següents

  Opció: `--skip-compress=LIST`

  Sobreescriu la llista de sufixos de fitxers que no es comprimiran. La LLISTA hauria de ser un o més sufixos de fitxers (sense el punt) separats per barres. Es pot especificar una cadena buida per a indicar que no s'ha d'ometre cap fitxer. La llista predeterminada de sufixos se substituirà amb aquesta llista. Per als detalls addicionals, vegeu la pàgina del manual del «rsync»(1).

  Omissió: no seleccionada; LLISTA: buida

#### Fitxers

No transfereixis cap fitxer més petit que

  Opció: `--min-size=MIDA`

  Li indica al rsync(1) que eviti la transferència de qualsevol fitxer que sigui més petit que la MIDA especificada, el qual pot ajudar a no transferir fitxers petits, no desitjats.

  Omissió: no seleccionada; MIDA: 0 kB

No transfereixis cap fitxer més gran que

  Opció: `--max-size=MIDA`

  Li indica al rsync(1) que eviti la transferència de qualsevol fitxer que sigui més gran que la MIDA especificada.

  Omissió: no seleccionada; MIDA: 0 kB

Conserva els fitxers transferits parcialment

  Opció: `--partial`

  De manera predeterminada, el rsync(1) suprimirà qualsevol fitxer parcialment transferit si s'interromp la transferència. En algunes circumstàncies, és més convenient mantenir els fitxers parcialment transferits. Utilitzant l'opció `--partial`, se li indicarà al rsync(1) que mantingui el fitxer parcial per a fer una transferència posterior molt més ràpida de la resta.

  Omissió: no seleccionada

Situa els fitxers transferits parcialment a

  Opció: `--partial-dir=DIR`

  Una manera millor de conservar els fitxers parcials que l'opció `--partial` és especificar una carpeta DIR que s'utilitzarà per a mantenir les dades parcials (en lloc d'escriure-les al fitxer de destinació). En la propera transferència, el rsync(1) utilitzarà un fitxer que es trobi en aquesta carpeta com a dades per a accelerar la represa de la transferència i, a continuació, suprimir-la després d'haver acomplert la seva finalitat. Abans de marcar aquesta opció, hauríeu de llegir la pàgina del manual.

  Omissió: no seleccionada; DIR: `$HOME`

#### Miscel·lània

Estableix el límit de l'amplada de banda:

  Opció: `--bwlimit=VELOCITAT`

  Estableix la VELOCITAT màxima de transferència de dades en kilobytes per segon.

  Omissió: no seleccionada; VELOCITAT: 0 kB/s

### Suprimir fitxers

#### Fitxers i directoris

Elimina els fitxers d'origen sincronitzats

  Opció: `--remove-source-files`

  Li indica al rsync(1) que elimini de la banda de l'enviament els fitxers (el qual vol dir que no són directoris) que formen part de la transferència i que s'han duplicat correctament a la banda de la recepció.

  Omissió: no seleccionada

Suprimeix els fitxers estranys

  Opció: `--delete`

  Li indica al rsync(1) que suprimeixi els fitxers estranys a la banda de la recepció (aquells que no es troben a la banda de l'enviament), però només per als directoris que s'estan sincronitzant. Haureu d'haver demanat al rsync(1) que enviï tota la carpeta (p. ex., «`dir`» o «`dir/`») sense utilitzar un comodí per al contingut de les carpetes (p. ex., «`dir/*`») perquè el comodí és expandit per l'intèrpret d'ordres i d'aquesta manera, el rsync(1) obté una sol·licitud per a transferir fitxers individuals, no la carpeta pare dels fitxers. Els fitxers que s'exclouen de la transferència, també s'exclouran de ser suprimits a menys que utilitzeu l'opció `--delete-excluded` o marqueu les regles com a només coincidents a la banda de l'enviament.

  Omissió: no seleccionada

Suprimeix els fitxers abans de la transferència

  Opció: `--delete-before`

  Sol·licita que les supressions de fitxers a la banda de la recepció es facin abans d'iniciar la transferència. Aquest és el valor predeterminat si s'especifica `--delete` o `--delete-excluded` sense una de les opcions `--delete-QUAN`.

  Omissió: no seleccionada

Suprimeix els fitxers després de la transferència

  Opció: `--delete-after`

  Sol·licita que les supressions de fitxers a la banda de la recepció es faran després de la transferència.

  Omissió: no seleccionada

Suprimeix els fitxers durant la transferència

  Opció: `--delete-during`

  Sol·licita que les supressions de fitxers a la banda de la recepció es facin de manera incremental a mesura que passi la transferència. Aquest és un mètode més ràpid que triar l'algorisme abans o després de la transferència, però només està implementat des del rsync(1) versió 2.6.4.

  Omissió: no seleccionada

Suprimeix els fitxers exclosos

  Opció: `--delete-excluded`

  A més de suprimir els fitxers a la banda de la recepció que no es troben a la banda de l'enviament, això li indica al rsync(1) que també suprimeixi qualsevol fitxer de la banda de la recepció que hagi estat exclòs (vegeu `--exclude`).

  Omissió: no seleccionada

Suprimeix encara que hi hagi un error d'E/S

  Opció: `--ignore-errors`

  Li indica `--delete` per a continuar i suprimir els fitxers, fins i tot quan hi ha errors d'E/S.

  Omissió: no seleccionada

Força la supressió dels directoris no buits

  Opció: `--force`

  Aquesta opció li indica al rsync(1) que suprimeixi una carpeta no buida quan sigui substituïda per una no carpeta. Això només serà rellevant si les supressions no estan actives (vegeu `--delete`).

  Omissió: no seleccionada

#### Restriccions

No suprimeixis més que aquest nombre de fitxers

  Opció: `--max-delete=NRE`

  Li indica al rsync(1) que no suprimeixi més d'aquest NRE. de fitxers o directoris (NRE. haurà de ser no zero). Això és útil quan es fan rèpliques d'arbres molt grans, per a evitar desastres.

  Omissió: no seleccionada; NRE: 0

### Filtratge

#### General

Ignora automàticament els fitxers de la mateixa manera que ho fa el CVS

  Opció: `-C`/`--cvs-exclude`

  Aquesta és una drecera útil per a excloure una àmplia varietat de fitxers que normalment no voleu transferir entre els sistemes. Aquesta opció utilitza el mateix algorisme que utilitza el CVS per a determinar si s'ha d'excloure un fitxer.

  Omissió: no seleccionada

Exclou els fitxers que coincideixin amb aquest patró

  Opció: `--exclude=PATRÓ`

  Aquesta opció és una forma simplificada de l'opció `--filter` que s'estableix de manera predeterminada a una regla d'exclusió i no permet la sintaxi completa per a l'anàlisi de les regles de filtratge normals.

  Omissió: no seleccionada; PATRÓ: buit

Llegeix els patrons d'exclusió des de

  Opció: `--exclude-from=FITXER`

  Aquesta opció està relacionada amb l'opció `--exclude`, però especifica un FITXER que conté els patrons d'exclusió (un per línia). Les línies en blanc del fitxer i les línies que comencen per «;» o «#» seran ignorades. Haureu de triar un fitxer existent per a fer que aquesta opció funcioni.

  Omissió: no seleccionada; FITXER: `$HOME/exclude.txt`

Inclou els fitxers que coincideixin amb aquest patró

  Opció: `--include=PATRÓ`

  Aquesta opció és una forma simplificada de l'opció `--filter` que s'estableix de manera predeterminada a una regla d'inclusió i no permet la sintaxi completa per a l'anàlisi de les regles de filtratge normals.

  Omissió: no seleccionada; PATRÓ: buit

Llegeix els patrons d'inclusió des de

  Opció: `--include-from=FITXER`

  Aquesta opció està relacionada amb l'opció `--include`, però especifica un FITXER que conté els patrons d'inclusió (un per línia). Les línies en blanc del fitxer i les línies que comencen per «;» o «#» seran ignorades. Haureu de triar un fitxer existent per a fer que aquesta opció funcioni.

  Omissió: no seleccionada; FITXER: `$HOME/include.txt`

#### Regles de filtratge

Usa la regla de filtratge --filter='dir-merge /.rsync-filter'

  Opció: `-F`

  Aquesta opció li indica al rsync(1) que cerqui per carpeta els fitxers `.rsync-filter` que s'hagin escampat per la jerarquia i que faci servir les seves regles per a filtrar els fitxers durant la transferència.

  Vegeu la secció «FILTER RULES» (REGLES DE FILTRATGE) de la pàgina del manual per a obtenir informació detallada sobre com treballa aquesta opció.

  Omissió: no seleccionada

Usa la regla de filtratge --filter='exclude .rsync-filter'

  Opció: `-FF`

  Aquesta opció filtra els fitxers `.rsync-filter` de la transferència (els deixa fora).

  Vegeu la secció «FILTER RULES» (REGLES DE FILTRATGE) de la pàgina del manual per a obtenir informació detallada sobre com treballa aquesta opció.

  Omissió: no seleccionada

Regles de filtratge personalitzades

  Opció: `-f`/`--filter=REGLA`

  Aquí podeu definir una o més regles de filtratge. Cada regla haurà d'estar prefixada amb la cadena d'opció `--filter=` o `-f` perquè el contingut del quadre de text sigui passat a l'ordre rsync(1) tal qual.

  Aquesta opció permet afegir regles per a excloure selectivament determinats fitxers de la llista de fitxers que es transferiran. Això és molt útil en combinació amb una transferència recursiva.

  Podeu utilitzar tantes opcions `--filter` com vulgueu, a mesura que creeu la llista de fitxers que voleu excloure.

  Vegeu la secció «FILTER RULES» (REGLES DE FILTRATGE) de la pàgina del manual per a obtenir informació detallada sobre com treballa aquesta opció.

  Omissió: no seleccionada; REGLES: buida

### Miscel·lània

#### Sumes de verificació

Força una mida fixa per al bloc de la suma de verificació

  Opció: `-B`/`--block-size=MIDA`

  Obliga la mida del bloc emprada en l'algoritme del rsync a un valor fix. Normalment se selecciona en funció de la mida de cada fitxer que s'està actualitzant. Per a obtenir més informació, vegeu l'informe tècnic.

  Omissió: no seleccionada; MIDA: 0

Estableix la llavor de la suma de verificació del bloc/fitxer

  Opció: `--checksum-seed=NÚM`

  Estableix la llavor de la suma de verificació MD4 al nombre enter NÚM. Aquesta llavor de la suma de verificació de 4 bytes s'inclourà en el càlcul de cada bloc i fitxer de suma de verificació MD4. De manera predeterminada, la llavor de la suma de verificació és generada pel servidor i de manera predeterminada al temps actual -valor de time()-. Aquesta opció s'utilitza per a establir una llavor de suma de verificació específica, el qual és útil per a les aplicacions que volen blocs i fitxers de suma de verificació repetibles, o en el cas que l'usuari vulgui obtenir una llavor de suma de verificació més aleatòria. Cal tenir en compte que establir NÚM a 0, fa que el rsync utilitzi el valor predeterminat de time() per a la llavor de la suma de verificació.

  Omissió: no seleccionada; NRE: 0

Omet els fitxers en funció de la suma de verificació

  Opció: `-c`/`--checksum`

  Obliga el remitent a realitzar sumes de verificació de cada fitxer regular emprant una suma de verificació MD4 de 128 bits. Ho farà durant l'escaneig inicial del sistema de fitxers, a mesura que compila la llista de tots els fitxers disponibles. El receptor llavors comprovarà la suma de verificació de cada fitxer (si existeix, i si té la mateixa mida que la seva contrapart del remitent) per a decidir quins fitxers s'han d'actualitzar: per a la transferència se seleccionaran els fitxers amb una mida modificada o una suma de verificació canviada. Atès que aquesta comprovació completa de tots els fitxers a totes dues bandes de la connexió es produeix a més de les verificacions automàtiques de la suma de verificació que es produeixen durant la transferència d'un fitxer, aquesta opció pot ser molt lenta.

  Omissió: no seleccionada

#### Miscel·lània

No ultrapassis els límits del sistema de fitxers

  Opció: `-x`/`--one-file-system`

  Li indica al rsync(1) que no creui un límit del sistema de fitxers quan hi ha recursivitat. Això no limita la capacitat de l'usuari d'especificar elements per a copiar des de múltiples sistemes de fitxers, només la recursivitat del rsync(1) a través de la jerarquia de cada carpeta que l'usuari ha especificat, i també la recursivitat anàloga a la banda de la recepció durant la supressió. Cal tenir en compte també, que el rsync(1) tractarà un «vincle» de muntatge amb el mateix dispositiu com si fos al mateix sistema de fitxers.

  Omissió: no seleccionada

Retarda les actualitzacions fins al final de la transferència

  Opció: `--delay-updates`

  Aquesta opció situa el fitxer temporal per a cada fitxer actualitzat en una carpeta de retenció fins al final de la transferència, quan tots els fitxers es reanomenaran en el seu lloc en una successió ràpida.

  Es recomana que llegiu la pàgina del manual abans d'utilitzar aquesta opció.

  Omissió: no seleccionada

Autenticació
Autenticació

## Autenticació

Aquí podeu introduir les credencials predeterminades d'inici de sessió. Si utilitzeu perfils, només són vàlids per al perfil actiu.

Totes les credencials d'inici de sessió estan emmagatzemades en el gestor de contrasenyes (p. ex. KWallet, Keyring de GNOME o KeePassXC). Per a canviar-les, podeu fer servir el diàleg de contrasenyes o el gestor de contrasenyes. Per a suprimir entrades individuals, cal fer servir el gestor de contrasenyes.

Adreces d'interès
Adreces d'interès

## Adreces d'interès

En aquesta pàgina de configuració, podeu editar les adreces d'interès. Si feu servir perfils, només es mostren els del perfil actiu.

Per a editar una categoria o una adreça d'interès, feu-hi doble clic o seleccioneu-la i feu clic al botó Edita de la part dreta. Les categories es poden canviar directament de nom. Per a les adreces d'interès, s'obre l'editor i podeu establir l'etiqueta, la categoria i el nom d'usuari per a iniciar sessió, així com el grup de treball o el domini i l'adreça IP del seu amfitrió.

Les categories es poden afegir fent servir el botó Afegeix una categoria o introduïnt un nom de categoria nova a l'editor. Es poden suprimir les entrades individuals o la llista sencera prement el botó Elimina o Neteja la llista. Per a desfer els canvis, feu clic al botó Reinicia.

Per a més informació quant a les adreces s'interès, llegiu aquesta secció.

Configuració personalitzada
Configuració personalitzada

## Configuració personalitzada

Tots els servidors i comparticions per a les quals heu definit la configuració personalitzada estan llistats aquí. Si feu servir perfils, només es mostraran els del perfil actiu.

Podeu editar la configuració personalitzada d'un element de xarxa fent-hi doble clic o seleccionant-lo i fent clic al botó Edita de la part dreta. L'editor s'obrirà i podreu canviar tots els paràmetres desitjats.

Per a eliminar una entrada, seleccioneu-lo i feu clic dret i al botó Elimina. Tots els elements de la xarxa es poden eliminar alhora triant l'element Neteja la llista. Per a reiniciar els canvis, feu clic al botó .

Per a més informació quant a la configuració personalitzada, llegiu aquesta secció.

Perfils
Perfils

## Perfils

En aquesta pàgina podreu habilitar l'ús dels perfils i gestionar els vostres perfils.

### Arranjament

Usa els perfils

  Fa que el Smb4K utilitzi els perfils. Això permet definir diferents adreces d'interès i configuracions personalitzades per a cada perfil. Això és especialment útil si esteu utilitzant un ordinador portàtil en diferents veïnatges de la xarxa, p. ex., a casa i a la feina. Quan habiliteu aquesta opció per primera vegada, la primera entrada a la llista de perfils serà el perfil actiu.

  Omissió: no seleccionada

### Perfils

Aquí podeu gestionar els perfils. De manera predeterminada n'hi ha dos predefinits (Casa i Treball). Per a afegir un perfil nou, introduïu-lo a la línia d'edició i feu clic al botó Afegeix. Les entrades es poden suprimir seleccionant-les i fent clic al botó Elimina. Per a canviar l'ordre, podeu utilitzar els botons Mou amunt i Mou avall. El perfil actiu es pot canviar fent doble clic al nom del perfil a la llista o seleccionant el perfil i utilitzant el botó Estableix actiu. Per a canviar el nom d'un perfil, seleccioneu-lo i feu clic al botó Reanomena. A continuació, podreu canviar el nom al giny de la llista. Tots els paràmetres del perfil reanomenat es migren automàticament. Per reiniciar els canvis, feu clic al botó Reinicia.

Per a més informació quant als perfils, llegiu aquesta secció.

Capítol 4. Referència d'ordres
Referència d'ordres

# Capítol 4. Referència d'ordres

## El menú Fitxer

Fitxer → Perfils

  Seleccioneu el perfil que voleu utilitzar. Aquesta entrada del menú estarà inhabilitada si l'usuari no ha habilitat l'ús dels perfils.

  Estan predefinits dos perfils:

  Fitxer → Perfils → Casa

    Un perfil per al seu ús a casa.

  Fitxer → Profiles → Treball

    Un perfil per al seu ús al treball.

Fitxer → Surt (Ctrl+Q)

  Surt del Smb4K.

El menú Xarxa
El menú Xarxa

## El menú Xarxa

Xarxa → Escaneja la xarxa|el grup de treball|l'ordinador (F5)

  Escaneja tot el veïnatge de xarxa, el grup de treball/domini o ordinador ressaltat per a entrades noves. Aquesta acció no és visible de manera predeterminada i serà substituïda per l'acció Interromp si hi ha en funcionament un escaneig de la xarxa.

Xarxa → Interromp (Ctrl+A)

  Interromp qualsevol procés en execució de l'explorador del veïnatge de xarxa. Aquesta acció és invisible de manera predeterminada i només serà visible en lloc de l'acció Escaneja la xarxa|el grup de treball|l'ordinador quan hi ha en funcionament un escaneig de la xarxa.

Xarxa → Cerca (Ctrl+F)

  Obre la barra d'eines de cerca a l'explorador del veïnatge de xarxa.

Xarxa → Afegeix una adreça d'interès

  Afegeix una adreça d'interès per a la compartició remota seleccionada. Aquesta acció s'inhabilitarà si no se selecciona cap compartició. Per a més detalls, llegiu la secció Afegir adreces d'interès.

Xarxa → Afegeix una configuració personalitzada (Ctrl+C)

  Obre el diàleg Configuració personalitzada. Podeu establir diverses opcions personalitzades per al servidor o compartició seleccionada. Si no s'ha seleccionat cap element, o un grup de treball, aquesta acció estarà inhabilitada. Per a més detalls, llegiu la secció Afegir una configuració personalitzada.

Xarxa → Obre el diàleg de muntatge (Ctrl+O)

  Obre el diàleg per a muntar les comparticions «manualment». Aquesta característica pot ser necessària si el Smb4K no pot trobar un servidor des del qual voleu tenir un determinat recurs compartit.

Xarxa → Autenticació (Ctrl+T)

  Obre el diàleg d'autenticació. Pot proporcionar el nom d'usuari i la contrasenya per al servidor o compartició seleccionada. Si no s'ha seleccionat cap element, o si heu seleccionat un grup de treball, aquesta acció estarà inhabilitada.

Xarxa → Vista prèvia (Ctrl+V)

  Ofereix una vista prèvia del contingut de la compartició remota seleccionada. Aquesta acció només s'habilita si se selecciona una compartició. Les impressores compartides no es poden previsualitzar.

Xarxa → Imprimeix el fitxer (Ctrl+P)

  Imprimeix un fitxer en una impressora remota. Aquesta funció només està disponible si s'ha seleccionat una impressora compartida.

Xarxa → Munta (Ctrl+M)

  Munta la compartició remota seleccionada. De manera predeterminada, i si heu fet clic en res diferent d'una compartició amb el tipus «Disc» o «IPC», aquesta acció estarà inhabilitada. Si heu seleccionat una compartició muntada, aquesta acció serà substituïda per l'acció Desmunta.

Xarxa → Desmunta (Ctrl+U)

  Desmunta les comparticions seleccionades. Els muntatges del sistema o les comparticions que han estat muntades per altres usuaris no es poden desmuntar. De manera predeterminada, aquesta acció és invisible, i només serà visible en lloc de l'acció Munta quan almenys estigui seleccionada una compartició muntada.

El menú Comparticions
El menú Comparticions

## El menú Comparticions

Comparticions → Modes de vista

  Trieu el mode de vista des del submenú.

  Comparticions → Modes de vista → Vista d'icones

    Les comparticions es mostren en una vista d'icones.

  Comparticions → Modes de vista → Vista de llista

    Les comparticions es mostren en una vista de llista.

Comparticions → Desmunta (Ctrl+U)

  Desmunta les comparticions seleccionades. Aquesta acció està restringida a les comparticions que heu muntat. Per tant, els muntatges del sistema o les comparticions que pertanyen a altres usuaris no es poden desmuntar. Si no hi ha cap compartició seleccionada a la vista de comparticions, aquest botó està desactivat.

  El Smb4K proporciona la possibilitat de forçar el desmuntatge de les comparticions (només al Linux®). Això pot ser útil amb les comparticions inaccessibles que no es poden desmuntar de la manera normal. Per a habilitar aquesta característica, haureu de modificar les opcions de configuració al diàleg de configuració.

  Per a més detalls, llegiu la secció Desmuntar les comparticions.

Comparticions → Desmunta-ho tot (Ctrl+N)

  Desmunta totes les comparticions alhora. Les restriccions anteriors també s'apliquen aquí. Si no teniu cap compartició muntada, aquest botó restarà inhabilitat.

Comparticions → Afegeix una adreça d'interès

  Afegeix una adreça d'interès per a la compartició muntada seleccionada. Aquesta acció s'inhabilitarà si no se selecciona cap compartició. Per a més detalls, llegiu la secció Afegir adreces d'interès.

Comparticions → Afegeix una configuració personalitzada (Ctrl+C)

  Obre el diàleg Configuració personalitzada. Podeu establir diverses opcions personalitzades per a la compartició seleccionada. Per a més detalls, llegiu la secció Afegir una configuració personalitzada.

Comparticions → Sincronitza (Ctrl+Y)

  Inicia la sincronització d'una compartició amb una còpia local o viceversa. Aquesta entrada de menú només estarà habilitada si heu instal·lat el programa rsync(1) i si hi ha una compartició seleccionada.

Comparticions → Obre amb el Konsole (Ctrl+L)

  Obre la carpeta base de la compartició seleccionada al Konsole.

Comparticions → Obre amb el gestor de fitxers (Ctrl+I)

  Obre el contingut de la compartició seleccionada al gestor de fitxers predeterminat (p. ex., el Dolphin).

El menú Adreces d'interès
El menú Adreces d'interès

## El menú Adreces d'interès

Adreces d'interès → Edita les adreces d'interès...

  Obre l'editor de les adreces d'interès. Aquesta acció restarà desactivada si no hi ha adreces d'interès.

Adreces d'interès → Afegeix una adreça d'interès (Ctrl+B)

  Afegeix una o diverses adreces d'interès. S'ha de seleccionar com a mínim una acció per a habilitar aquesta acció.

Adreces d'interès → Munta les adreces d'interès

  Munta totes les adreces d'interès de nivell superior alhora. Estarà inhabilitada si totes les comparticions marcades com a adreces d'interès estan muntades. Aquesta acció no estarà present si no hi ha adreces d'interès de nivell superior.

El menú Arranjament
El menú Arranjament

## El menú Arranjament

Arranjament → Mostra les barres d'eines

  En aquest submenú podeu habilitar o inhabilitar les barres d'eines.

Arranjament → Mostra la barra d'estat

  Mostra o oculta la barra d'estat.

Arranjament → Acobla els ginys

  Oculta o mostra els ginys acoblats a la finestra principal.

  Arranjament → Acobla els ginys → Veïnatge de xarxa

    Oculta o mostra el giny acoblat Veïnatge de xarxa.

  Arranjament → Acobla els ginys → Comparticions muntades

    Oculta o mostra el giny acoblat Comparticions muntades.

Arranjament → Configura el Smb4K...

  Obre el diàleg de configuració.

El menú Ajuda
El menú Ajuda

## El menú Ajuda

De manera addicional, el Smb4K té la configuració normal al KDE i els elements del menú Ajuda. Per a obtenir més informació, llegiu la secció sobre El menú Ajuda en els Fonaments del KDE.

Capítol 5. Informar dels errors
Informar dels errors

# Capítol 5. Informar dels errors

Abans d'enviar un informe d'error, proveu la versió més recent del Smb4K. Potser el vostre problema ja s'hagi solucionat.

Seguiu aquestes instruccions per al vostre informe d'error:

- Descriviu amb detall el que vàreu fer per a obtenir el problema del qual esteu informant.

- Proporcioneu les versions del Smb4K i Frameworks del KDE.

- Mencioneu el vostre sistema operatiu (Linux®, FreeBSD, etc.) i la distribució que s'està executant al vostre ordinador.

- Incloeu tot el missatge d'error si es mostra un diàleg d'error.

- Si heu experimentat una fallada, adjunteu una traça inversa completa. Per a això, es recomana tornar a compilar el Smb4K amb els símbols de depuració. El com es fa s'esmenta al fitxer `README.md` del codi font.

- Afegiu dades addicionals, p. ex., envieu una captura de pantalla si esteu informant d'un problema relacionat amb la IGU.

El mètode recomanat per a informar d'un error és emprar el diàleg que s'obre quan feu clic a l'element de menú Ajuda → Informeu d'un error.... Però també podeu anar directament al sistema de seguiment d'errors del KDE i omplir el formulari.

Capítol 6. Crèdits i llicència
Crèdits i llicència

# Capítol 6. Crèdits i llicència

Copyright (c) 2003 - 2023, Alexander Reinholdt `(alexander.reinholdt AT kdemail.net)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.

## Desenvolupadors

- Alexander Reinholdt `(alexander.reinholdt AT kdemail.net)`

## Traduccions

Les traduccions són contribucions de l'equip de traducció del KDE.

## Un agraïment especial

L'equip del Smb4K vol agrair a tothom qui ha contribuït enviant pedaços. A més d'un gran «Gràcies a tu!» per en Rashid N. Achilov `(shelton AT sentry.granch.ru)`, que ens va convèncer de l'adaptació del Smb4K al FreeBSD i que ens ha ajudat molt a aconseguir aquest objectiu.